Ciidamadda Badda Kenya oo gubey Qaad loo soo waday Soomaaliya - Awdinle Online\nCiidamadda Badda Kenya oo gubey Qaad loo soo waday Soomaaliya\nCiidamadda Badda ee dowlada Kenya ayaa waxaa la sheegay inay gacanta ku dhigeen doonyo siday qaad farabadan,kuwaas oo la doonayey in la so geliyo Gudaha dalka Soomaaliya.\nQaadkaan oo saarnaa laba doonyood ayaa lagu qiimeeyey in ka badan 200-kun oo Dollar,waxaana la sheegay inay jiraan dad wadey jaadkaas oo la qabtey,kuwaas oo xabsiga la dhigey.\nWar-saxaafadeed kasoo baxay Taliska Ciidamada Badda ayaa lagu sheegay inay tallaabadaasi u qaadeen iyaga oo fulinayey amar kasoo baxey Madaxda sare ee dalka Kenya ee lagu joojiyey in dalkaasi laga dhoofiyo qaadka( Jaadka) si looga hortago faafida Cudurka Coronavirus.\nSidoo kale War-Saxaafadeedka ayaa waxaa lagu bogaadiyey Ciidamadii gacanta ku dhigey Jaadkaas loo soo wadey Soomaaliya,iyada oo Goob fagaaro ah lagu gubey.\n3-dii Bishaan ayaa Gaadiid sidey jaad la doonayey in si qarsoodi ah lagu soo geliyo Soomaaliya lagu qabtey inta u dhaxeysa lamu iyo Garsen,kuwaas oo la gubey.\nDalka Kenya ayaa waxaa laga helay kiisa badan oo Cudurka Coronavirus ah,waxaana taasi ay sababtay in dowladaha Soomaaliya iyo Kenya ay qaadaan atllaabooyin dhowr ah oo looga hortagayo Cudurka maadaama labada dal ay yihiin kuwo deris ah.\nPrevious article“Ciidamada Danab waxa aan amarnay in dadka wanlaweyn dhibaatada kawada in Nolol iyo Geeri midkood kusoo qabtaan” Shuute\nNext articleCiidamo ka tirsan AMISOM oo qarax lagu la eegtay wadada xiriirisa Balcad iyo Jowhar


Haybadle Boqor Haille Salassie: “Halkan [Itoobiya] cidna laguma dhibo, ha ka yimaaddo Soomaaliya ama Somaliland ama meel kaleba.” QORMADA 25AAD EE DHARAARO XUSUUSTOOD | Somaliland Post\nHome News Haybadle Boqor Haille Salassie: “Halkan cidna laguma dhibo, ha ka yimaaddo...\nHaybadle Boqor Haille Salassie: “Halkan [Itoobiya] cidna laguma dhibo, ha ka yimaaddo Soomaaliya ama Somaliland ama meel kaleba.” QORMADA 25AAD EE DHARAARO XUSUUSTOOD\nProf. Maxamed Siciid Gees\nHaybadle Boqor Haille Salassie: “Warkiinu ma aha mid toos looga jawaabi karo, waayo waxa uu u baahan yahay feker badan.” Taariikhda Itoobiya waxay caddaynaysaa in soodimaheedu ay gaadhsiinaayeen Geeskan Afrika ilaa Areebiya (Arabia). Waxa hadda sidan ku soo koobay soodimaheeda, duulimaadkii ay nagu soo qaadeen cadawgayagu iyo dareen la’aanta dadkayaga.\nWaxa xorriyadda la idiinku oggolaaday dhowaan, waxa laga cabsaday waddaniyadayada iyo qiiradayada. Eriteriya muddo badan ayey ku jirtay gacanta cadawgayaga, Illaahay mahadii waa nagu soo noqotay, annaga ayey wax nala qabtaa.\nMarka laga yimaaddo Eriteriya, Harar iyo Ogadeen ma aha dhul hadda nagu soo wareegay, Aabbahay ayaa xukumi jiray, dabadeedna annaga ayaa uga dambaynay. Markii Eriteriya iyo Asmara naloo soo ceshay, Soomaaliya iyo Moqdishu waxa loo dhiibay Talyaaniga. Maxay ahayd ujeeddada laga lahaa arrintaasi? Talyaanigu waxa uu ahaa cadawgayaga; iyagana waa uu gumaysan jiray haddana waxa la yidhi Wisaayad ku haya.\nMarkii aannu ku soo noqonay dalkayaga waqtigii dagaalkii labaad, waxa na weydiistay inay sii maamulaan Ogadeen Biritishka, arrimo digtooni dagaal (istraatijiyadeed) awgood. Dagaalkii ka dib way sii haysteen oo marba qurub ayey noo soo celinayeen ilaa la gaadhay 1954 oo intii u dambeysay ay soo celiyaan markii aan ka joogi waynay. Ma idiin sheegi karo dhibaatada naga gaadhay sidii dhulkaasi uu gacantayada ugu soo noqon lahaa. Waa aad ogsoon tihiin in Hawd iyo Reserve Area aanay ahayn dhul madhan oo cidi lahayn (No man’s Land) ee Ogaadeen ayaa muddo dheer degganaa oo ku noolaa.\nArrintaan rabo inaan idiin caddeeyo waxay tahay weligeen ma noolaanayno, sidaa darteed qofku waa inaannu samayn wax hadhaw laga qomamoodo ama laga shaleeyo. Qof kastaa waa kala garan kara xumme iyo wanaag, gef iyo toos. Waxaad hadda na tidhaahdeen ma aha war nagu cusub, Reer Yurub ayaa warkaas oo kale yidhi. Waxa mar hore soo jeedisay in la dhiso Soomaali weyn ninkii Bevin [Wasiirkii Arrimaha Dibedda ee Boqortooyada Midawday (UK) 1945 – 1951]. Waa aannu diidnay soo-jeedintaas oo looga dhan lahaa in dalkayaga lagu googoosto; deeto waa la iska dhaafay soo-jeedintii. Idinku ma tihidin cadawgayaga ee waxaad tihiin Walaalahayo. Cadawgayagu waa ninka saanta cad.\nTalyaanigu waxa uu mar yidhi waxan rabnaa Wal Waal, si aan nabadda u illaaliyo. Waa diidnay in dalkayaga la googoosto, deeto waad la socotaan wixii ka dhacay iyo sheekadii halka ay ku dambaysay (Talyaaniga ayaa ku duulay Itoobiya oo qabsaday). Idama lihin Talyaaniga ayaad la mid tihiin, balse waxa aannu idin xusuusinaynaa sida uu muqadas noogu yahay dhulkayagu.\nInkasta oo Biritish-ku ay isaga hadheen soo-jeedintoodii ahayd Soomaali-weyn, waxay dhowaan la yimaadeen midawga Soomaaliya iyo Maxmiyadii Somaliland. Kama aannu hor iman arrintaasi inay dhacdo… Waxa aan ka baqnay in la isku kaaya diro Soomaaliya, sidaas darteed waxa aan la xidhiiidhnay Cabdullaahi Ciise (Madaxii Dawladda Soomaaliya) si aannu uga saarno shakiga la geliyey. Waxa aannu u caddaynay inaanaan wax ka qabin xorriyadooda iyo midawgaba. Markii aannu Ogadeen u tagnay sidaas si la mid ah ayaan u sheegnay.\nHaseyeeshee, haddii gobanimadaasi iyo midawgaaasi uu yahay far cusub oo isticmaar oo cadawgayagu wato; waa ka horimanaynaa. Cidina nooma iman oo naguma mahadnaqin taageeradaasi. Wax xummaan ah uma aanaan qaadan maqnaashahaas, waxa laga yaabaa inaad sababo kale ku maqnaydeen. Midabkeena, dalkeena, ciiddeena ayaa ina mideeya, ma jirto sabab aan ku colownaa. Muqdisho ayaad tagteen si aad ula midoobi lahaydeen Soomaaliya. Markii Biritish-ku uu idiin oggolaaday xorriyadiina, maxaad noogu iman waydeen intaydan tegin Soomaaliya iyo London? Itoobiya oo ah deriskiina koowaad oo ah dal madaw, maxaad annaga noogu soo horreyn weydeen, hadhow waxaad doontaanba sameeya oo? Haddii rabitaanka gobanimadu uu runtii dhinaciina ka yimid, annaga ayaad noo iman lahaydeen, waxase aan darremaynaa inay tani tahay dib u soo noolayn qorshihii Beeefin (Bevin plan) iyo Soomaali-weyn.\nHalkan [Itoobiya] cidna laguma dhibo, ha ka yimaaddo Soomaaliya ama Somaliland ama meel kaleba. Hadalkiina fiican ee aad ku soo qaadeen gobanimada dalalka Afrika ee ka xoroobaya isticmaarka shisheeyaha iyo inaannu nahay odayga madaxda Afrika aad ayaad ugu mahadsan tihiin. Haseyeeshee, waxay ahayd inaad annaga nala wadaagtaan farxadda gobanimadiina, annaga oo ah dalka ugu da’weyn dalalka Afrika, halka aad cadawgayaga ugu tagteen.\nQofna gacantiisa ma gooyo, oo kuma sooryeeyo qof kale si loogu amaano. Ma doonayno hal hiish oo dhul cid kale leedahay. Bal soo eega sida Eriteriya u horumartay markii ay gacantayada dib ugu soo noqotay. Waxa aannu ka dhisnay mashaariic beerood, waxaannu ka dhisnay cusbataalo, dugsiyo iyo wershado, ma tirin karo mashaariicda horumarinta ah ee aan ka fulinay Eriteriya.\nWasiirkayga Arrimaha Gudaha oo Badhasaab ka ahaa ayaad ka warsan kartaan arrimahaas haddii aad rabtaan… Waxa aynu nahay dad walaalo ah, waxase xidhiidhkeena xummaynaya qorshii hore ee isticmaarka. Markaad Muqdisho tagteen, waxad u ololayseen Soomaali-weyn iyo inaad ka mid noqotaan Commonwealth-ka (Barwaaqasoornka Boqorada Biritisku Madaxda ka tahay). Aniga oo ah Boqor Afrikaan ah, miyaad iga filaysaan inaan lug iska gooyo oo oggolaado in lagu xidho Commonwealth-ka, sida aad isugu xidheen? Ogaadeen waa walaalihiin ,miyey ka raali noqonayaan in dalkooda la siiyo Commonwealth-ka? Ma la idiin qabo wax xummaan ah, haseyeeshee si cad oo run ah ayaannu idiinla hadlaynaa. Afriki waxay nagu qiimayn doontaa sida aannu xukunno dadkayaga iyo sida aannu u xurmayno deriskayaga. Walaalayaal idima siin karno qayb ka mid ah dalkayaga. (Warbixintii Wardoonka Dawladda British-ka, la soco)


Madaxweyne Biixi oo sheegay in Somalia xannibtay 60 milyan oo dollar\nHome WARARKA Madaxweyne Biixi oo sheegay in Somalia xannibtay 60 milyan oo dollar\nHargeysa (Berberanews) – Madaxweynaha Somaliland Muuse Biixi Cabdi oo khudbad ka jeediyey munaasibada xuska 61 guuradii ka soo wareegtay markii Somaliland xornimadeeda ka qaadatay gumaystihii Ingriiska 26 June 1960-kii, ayaa si qoto-dheer uga warramay marxaladihii ay Somaliland u soo martay xornimo doonkii ay ku guulaysatay 26kii June 1960kii, waxaanu tilmaamay inay noqotay halkii laga dhidbay calankii ugu horreeyey ee Soomaalidu yeelato.\nMadaxweyne Muuse Biixi Cabdi wuxuu ku hambalyeeyey shacbiga Somaliland gudo iyo dibadba munaasibada 61 guurada markii ay Somaliland gobonimadeeda ka qaadatay boqortooyada Ingiriiska.\nMadaxweynaha Somaliland wuxuu sheegay in Somaliland ku naaloonayso nabad, horumar iyo qaranimo taabogal ah 30 kii sannadood ee ay madax-bannaanideeda kala soo noqotay dalkii la isku odhan jiray Soomaaliya, waxaanu sharraxay hadimooyinka dawladda Muqdisho u soo hoysay Somaliland muddo rubuc qarni ah.\nMadaxweynaha Somaliland, waxa uu si xeel dheer u sharaxay kala duwanaanshaha Somaliland iyo Soomaaliya isagoo sheegay in Somaliland ku dhisan tahay Sharciga Caalamiga ah.\nGeesta kale, madaxweyne Biixi, ayaa waxaa uu sheegay in Soomaaliya ay 60 Milyan ka xanibtay Somaliland intii uu Farmaajo Madaxweynaha ka ahaa.\nMadaxweyne Muuse Biixi, waxa uu sheegay in Somaliland mudadii ay madaxbannaanideeda la soo noqotay ay qabatay 7 doorasho oo xor iyo xalaal ah islamarkaana ay sadex madaxweyne hab dimuquraadi ah isku bedeleen halka, sidoo kalena ay laba golle Wakiillo iyo Deegaan doorasho qof iyo codkii ah ay isku bedeleen.\nMadaxweynuhu waxa kale oo uu hambalyo u diray Xildhibaanadii ku soo baxay doorashadii isku sidkanayd ee 31-kii May ka dhacday Somaliland iyo Kuwii aan guulaysan.\nWaxaa kale oo Madaxweynuhu nasiib daro ku tilmaamay in qayb dhan ka mid ah Shacabka Somaliland oo ah Haweenku aanay ku soo bixin doorashadaas isagoo dhanka kalena hambalyo u diray Gabadh ku soo baxday Doorashadii deegaanka oo loo doortay Maayar Degmo.\nMadaxweynaha Somaliland waxa uu sheegay in maalgelinta dekeda Berbera ay guul taariikhi ah u horseeday qarankan.\nPrevious articleSomaliland: Xuska 61aad ee xornimadii Somaliland ka qaadatay Ingiriiska\nNext articleDekedda Berbera, Ethiopia iyo Imaaraadka


Shiinaha Warshadaha Gelatin ee warshadaha Jelly Glue iyo alaab-qeybiyeyaasha. Gelken\nDib-u-celinta kuleylka ee gelatin\nDib-u-noqoshada kuleylka ayaa ah sifooyinka gaarka ah ee loo adeegsado gelatin: alaabooyinka leh gelatin waxay ku jiraan xaalad xal markii la diiriyo iyo marka la qaboojiyo. Isbadalkani wuxuu u dhici karaa si deg deg ah waxaana lagu celin karaa marar badan iyada oo aan wax isbedel ah lagu sameynin astaamaha aasaasiga ah ee alaabooyinka.\nFilim sameynta hantida gelatin\nXalka gelatin ayaa si isku mid ah loo dahaadhan karaa si loo sameeyo filim khafiif ah oo u dhexeeya labada weji ee xalka iyo jelka.\nCalaamadda, baakadaha, gaadiidka, kaydinta gelatin warshadeed\nMagaca badeecada, magaca soo saaraha, cinwaanka warshadda, astaanta ganacsiga, nooca wax soo saarka, tirada dufcadda, taariikhda wax soo saarka, xuduudaha ugu muhiimsan iyo waxyaabaha saafiga ah ee sheyga ayaa si adag loogu calaamadeyn doonaa xirmada alaabta . Shahaadada tayada wax soo saarka iyo lambarka caadiga ah ee la qaatay waa inay ku jiraan xirmada. Calaamadaha sawirka ee xirxirida, keydinta iyo gaadiidka waa inay waafaqaan shuruudaha GB / T191\nBaakadaha wax soo saarka ayaa loo qaybiyaa lakabyada gudaha iyo dibedda, lakabka gudaha waa bacda PE, banaankana waa bacda kraft, oo ay tahay in si adag loo xirxiro. Lakabka kore waa inuu ahaadaa mid nadiif ah, qalalan oo adag, una hoggaansama heerarka caafimaadka ee u dhigma iyo xeerarka la xiriira.\nAlaabooyinka waa in lagu qaadaa gawaari nadiif ah oo hawo leh oo daboolan si looga hortago qoyaanka iyo kuleylka, waana inaan lagu dhex darin walxo sun ah.\nAlaabooyinka waa in lagu keydiyaa bakhaar gudaha ah oo hawo leh, hawo leh oo nadiif ah si looga fogaado qoyaanka, waana inaan lagu dhex darin sun, fudud oo wasakhda alaabada.\nHore: Gelatin-warshadeed oo loogu talagalay koollo\nXiga: Warshadaha Gelatin ee ciyaarta


Baraak Obama - Wikipedia\nMadaxweynaha 44aad ee Maraykanka\nJanaayo 20, 2009\nKasoo biloow Illinois\nAqalka odayaasha Illinois Banaadir\nDeegaan nambar 13th\n(1961-08-04) Agoosto 4, 1961 ( 60jir)\nMichelle Obama (Oktober 3, 1992)\nMalia (dhalatay 1998)\nSasha (dhalatay 2001)\nAqalka Cad, Washington, D.C.\nBarack Xuseen Obama (US i/ˈrɑːk huːˈseɪn oʊˈbɑːmə/;; Af Ingiriis : Barack Husein Obama; ; wuxuu dhashay Ogosto 4, 1961) waa siyaasi isla markaana aha madaxweynihii 44 ee dalka Mareykanka , iyo qofkii ugu horreeyey ee Afrikan Ameerikan ah ee xilkaas qabta wuxuu ku dhashay Honolulu jasiiradaha Hawaii. Obama wuxuu ka qalin jabiyey jaamacadda Columbia University iyo dugsiga garsoorka jaamacadda harvard Harvard Law School, halkaasuu kasoo noqday madaxa Harvard Law Review.\nBarack Obama waa nin dhalinyar ah oo aad u xargo badan ahna madaxweyna USA dadiisuna waa 47 jir. Waxa uu ku dhashay gobolka Hawaii bishii Juli 27 teedii, Sanadkii 1961 dii. waxaa iska dhalay Aabe dadka madow ah oo ka yimid wadaka Kenya iyo hooyo dadka cadaanka ah oo ka soo jeeda Gobolka Kansas ee wadanka Maraykanka Isaga iyo Afadiisa Michelle Obama, waxa ay leeyihiin laba gabdhood oo la kala yiraahdo Malia iyo Sasha Aabbihii waxa uu ka tagay isaga oo laba sano jir ah si uu waxbarashadiisa uga sii wato jaamacada Harvard. Kaddibna waxa uu dib ugu laabtay dhulkii uu ka yimid ee Kenya. Aabbiihiis kadib, Senator Obama hooyadii waxa ay guursatay nin ka yimid waddanka Indonesia. kadibna waxay u guureen wadankaasi oo ay ku noolayeen intii u dhaxaysay sanadihii 1969 kii ilaa 1971dii. Obama, markii uu dib ugu soo laabtay gobolka Hawaii ee ay hooyadii ku noqotay Indanusia, waxa uu halkaasi kula noolaa waalidiintii hooyadii dhashay ee cadaanka ahaa.\n1 Buugaag uu qoray\n2 Billowgii socdaalkiisa\n4 Caqabadihii ka horyimid\n5 Guulihii doorashada\n6 Guusha madaxwaynanimada\nBuugaag uu qoray\nBuugga uu taariikh nololeedkikiisa ku qoray ee la yiraahdo Dreams of My father. Himilooyinkii Aabahay, waxa uu ku sheegay in uu isticmaalay Daroogo, marki uu yaraa ee uu ku korayay Hawai. Waxa uu wax ku bartay sadex jaamacadood oo ay ku jiraan Jaamacadaha Colombia iyo Harvad. Takhasuskiisi ugu danbeeyayna waxa uu ahaa culuunta sharciyada\nDhaqdhaqaaqa siyaasadeed iyo soo shaac-bixistiisa bulshada dhaxdeeda waxaa xudun u ahaa hawlihii iyo adeegii uu dakda laga tirada badanyahay uga qaban jiray magaalada Chicago Aqalka sanadka ee Gobolaka Illinois oo ahayd halkii uu ka soo fuulay masraxa siyaasadda, waxaa loo doortay sanadkii 1996 dii . Waxaanu aqalkaasi ka tirsanaa ilaa sanadkii 2004 tii. Sannadkii 2000 ayuu isu sharaxay in uu kamid-noqdo xubnaha gobolka Illinois ugu jira aqalka wakiilada. laakiin arintaasi uma suurto galin oo waa uu ku guuldaraystay. 2004 ayaa loo doortay aqalka Sanadka ee wadanka maraykanka isaga oo ku soo baxay codad ahaa 70%\nWadanka Maraykanka, waxaa markii ugu horaysay si wayn loogu aqoonsaday hadal soo jiidasho la haa oo uu ka jeediyay shir-waynihii sandkii 2004 tii uu xisbiga Dimuqraadigu ku caleemasaarayay musharaxoodii jagada Madaxwaynanimada ee John Kerry. Wax yar kadibna waxa uu Obama u muuqday in uu yahay laf-dhabarta xisbiga dimuqraadiga ee mustaqbalka. Sanadkii 2006dii, waxa uu dabaacay buugiisi labaad ee uu u bixiyay Audacity of Hope ama "Dhiiranaanta Rajada" oo noqday buuga markaas loogu gadashada badnaa.\nDamaciisa musharaxnimada jagada Madaxwnanimada ee wadanka maraykanka, waxa uu ku dhawaaqay bishii February ee sanadkii 2007dii kadib marki ay dhawr todobaad uun ka hor musharaxnimadeeda ku dhawaaqday haweenaydii ay sida wayn u soo tartameen ee Senator Hillary Clinton, oo markaasi u muuqatay in aanu shaki ku jirin in ay helayso musharaxnimada xisbigooda dimuqraadiga. Senator Obama guushiisii ugu horaysay oo lama filaan ahayd, waxa uu ka helay gobolka Iowa.. Intii ka danbaysana, guulba guul ayay u dhiibtay marka laga reebo Gobolka New Hampshire oo ay saadashu ahayd in u ku guulaysto laakiin ay senator Hillary codkiisa heshay . Musharaxnimada Senator Obama waxaa taageeray dad badan oo magac kuleh Xisbigiisa ay hor kacayeen qoyska reer Kennedy oo ku tilmaamay in uu yahay nin leh sifooyinkii Madaxwayne Kennedy oo kale kana soo bixi kare xilka madaxweynenimo\nCaqabadihii ka horyimid\nSenator Obama, intii uu ku jiray tartankii xisbiga dimuqraadiga dhaxdiisa waxaa ka hor yimid turun-turooyin badan oo ay kamid ahaayeen fadeexad la xidhidhay nin wadaad ka ahaa kaniisad uu senator Omaba xubin ka ahaa mudo dheer oo labaatan sano gaaraysay. Waxaa soo shaac baxay, cajalado laga duubay wadadaadkaas oo muujinayay nacayb badan oo uu u qabo wadanka maraykanka.. markii danbana kalifay in uu senator Obama xadhiga ka goosto kaniisadaasi. Waxaa kale oo iyana hari-waayay eedaymo ku saabsan in uu xiriir la’ leeyahay dad xagjira oo ka soo horjeeda danaha wadanka maraykanka iyo shaki ay dadka qaaarkiis ka muujiyeen Diinta uu dhab ahaan u aaminsayahay. Taas oo ay u cuskanayeen magaciisa dhaxda ku jira ee Hussein iyo qaraabadiisa haysata diintaasi islamka.\nBishii Jun 3 dii , ayuu Senator Obama sheegtay in uu helay codadkii lagu hananayay musharaxnimada xisbigiisa dimuqraadiga. July 18 keediina, waxa uu safaro ku kala bixiyay wadamo ku yaala Bariga dhexe, Afghanistan iyo yurub oo si wayn loogu soo dhaweeyay Bishii August 23 keedii, waxa uu madaxwayna ku xigeen u doortay Senator Joe Baden oo laga soo doorto gobolka Delaware. In badana ku soo jiray Aqalka sanadka Maraykanka laguna timaamo in uu khibrad dheer u leeyahay arimaha xiriirka caalamka. Bishii Augest 28 keedii, Xisbiga Dimuqraadiga ayaa Senator Obama si rasmi ah ugu caleemasaaray magaalda Denver ee Gobolka Colorado in uu yahay musharaxa xisbigooda ee jagada Madaxwaynenimada wadanka Maraykanka.\nGuusha Natiijada uu Barack Obama ka soo hooyay doorashada ayaa loo tirinayaa in ay salka ku hayso dhawr arimood. Waa tan koobaade: xaalada uu wadanku ku jiray oo saamaxday in ay dadka Maraykanku isbadal u oomanaayeen Tan labaad, waa isaga oo u muuqday in uu yahay nin isbadal dhalin kara oo dadkana midaynkara, Mida sadexaad ayaa ah, sidii uu u dhaqmay markii ay soo baxday qalalaasihii dhaqaale ee ka dhacay Maraykanka iyo talaabooyinkii uu sheegay in uu qaadayo si wax looga qabto arimaha dhaqaalaha. Tan ugu danbaysa ayaa ah sida uu uga soo hor jeeday dagaalka u Maraykanku ku qaaday wadanka Ciraaq\n↑ . December 24, 2005 http://www.chicagotribune.com/news/chi-051224obama-story.html. Maqan ama ebar |title= (caawin)\nWaxaa laga keenay "https://so.wikipedia.org/w/index.php?title=Baraak_Obama&oldid=155782"\nBoggaan waxaa markii ugu danbeesay wax laga badalay 10 Abriil 2016, marka ee eheed 05:16.


Doodihii Badda Soomaaliya oo maanta la soo Gababeeyey – Xeernews24\nDoodihii Badda Soomaaliya oo maanta la soo Gababeeyey\n23. September 2016 /in WARAR/NEWS /von admin\nWaxaa Maanta oo Jimca ah lagu soo gabagabeeyay Magaalada Hague (Hayg) ee Dalka Holland, muran Badeedkii u dhexeeyay Dowladaha Soomaaliya iyo Kenya, taasoo la dhagaysanayay Maalmihii lasoo dhaafay.\nQareennada ka socda Dowladda Soomaaliya oo Maanta mar kale la dhagaystay, ayaa muujinaya yididiilo ah in ay Soomaaliya u xukumi doonto Maxkamadda Caddaaladda ICJ, marka ay kasoo munaaqishooto doodaha Labada dhinac 90 Cisho ka dib.\nMuddo Saddex Bilood ah ka dib, haddii ay Maxkamaddu go’aan ka gaari weydo dacwaddan, ayaa waxaa lagu xallin doonaa sida uu qorshuhu yahay hab Diblomaasiyadeed, taasoo ah mid ay Soomaaliya si weyn kaga kasoo horjeeddo.\nDowladda Kenya,ayaa iyadu ku qanacsan in Kiiska Maxkamadda Caalamiga ah la laalo,taas dhiggeedana waan waan hoose wax lagu dhammeeyo, si ay ugu faa’iideysato hab musuq maasuq ah.\nQareennada Soomaaliya u metelayay Dacwadda lagu soo gabgabeeyay Magaalada Hague, ayaa sheegaya inay Kenya dooneyso inay Badda ku hantido ku manna sheegasho ah inay Dadka Soomaaliyeed ka saacidday waxyaabo badan, isla markaana ayan xaq u lahayn in lagu qabsado Bad iyo wax la mid ah.\nHalka uu muranku ka taagan yahay oo uu cabbirkeeduna yahay, 42,000km2, ayaa la sheegayaa iney tahay meel uu ka buuxo Kheyraad fara badan, iyadoo intii uu murankan soo jiitamayayna ay Dowladda Kenya geysay shirkado baara saliidda.\nhttps://www.xeernews24.com/wp-content/uploads/2016/09/Badda2-300x194.jpg 194 300 admin https://www.xeernews24.com/wp-content/uploads/2017/06/xeernews-1.png admin2016-09-23 16:38:432016-09-23 16:38:43Doodihii Badda Soomaaliya oo maanta la soo Gababeeyey\nDAAWO SAWIRADA :- Sheekh Shariif oo soo gaadhay Muqdisho+so dhaweynta losam... Dowlada Afghanistan oo heshiis la gaadhay ururka Xisbul Islam cafisna u fidisay...


War- Murtiyeedka Xisbiyada Madasha Midnimada iyo Dimoqaradiyada – Mareeg.com somalia, World News and Opinion.\nWar- Murtiyeedka Xisbiyada Madasha Midnimada iyo Dimoqaradiyada\nMAREEG 19 January 2015\nMogadishu, 19/01/201(Mareeg.com)Shacbiga Somaaliyeed wuxuu halgan dheer oo aan kala go’o laheyn u soo galay inuu hanto xornimadiisa, soo ceshado karaamadiisa iyo sharftiisa, iyo inuu dhisto dawlad dadku leeyahay, dadka dantiisa ka shaqeysa, dadkuna soo doorto.\nNasiib daro, himiladii shacbigeena ee dawladda noocaas ah waa wiiqan tahay, waxaa soo kobcaya rajo xumada hanaanka geedi socodka dawladnimadeyna, waxaana muuqanaya dhaqankii bururbiyay dawladnimada sida kali-talis, musuqmaasuq, boobka hantida qaranka, ku xadgudubka dastuurka iyo sareynta sharciga. Waxaa kale oo muuqata in la garab maray bartilmaameedyada Higsiga 2016 iyo hawlaha la xiriira. Xaladaas waxay kobcisay baraaruga shacbigeyna, waxayna isbedel weyn ku sameysay fikirka iyo ficilka Baarlamaanka, waxaa sameysmay isbaheysiyo siyaasadeed baarlamaanka dhexdiisa oo isbedeldoon ah.\nHadaba. annaga oo ah 20 xisbi oo ka midka ah Madasha Midnimada iyo Dimoqraadiyada, taas oo ah isbaheysiga isbedeldoonka, kuna mideysan yihiin Xildhibaanad a “Badbaado Qaran”, Wasiiro iyo xisbiyo, waxaan si weyn u boogaadineynaa xildhibaanada “Badbaado Qaran” iyo xildhibaanada “Toosinta Talada Dalka”. Labadaas kutladood waxey si wadajir ah u horjoogsadeen dhisidda xukuumad qorsho guracan ku dhisan oo ka soo horjeeda danaha dalka. Waxaa kale oo aan soo dhawyneynaa isdabaqabadka Ra’ulwasaare Cumar Cabdirashiid oo dib ula noqday xukuumadiisa.\nWaxaan ka sugeynaa Ra’isulwasaaraha inuu soo dhiso xukuumad karti iyo hufnaan leh oo aan ku meereysaneyn shaqsiyaad gaar ah, loo dhanyahay, fulin karta barnaamijka Hisiga 2016 ee ku dhisan in doorasho ka dhacdo dalka. Xubnaha baarlamaanka waxaan xasuusineynaa iney matilaan shacabka Somaaliyeed, dawladnimadeynu ku xiran tahay sida ay u difaacan dastuurka iyo shuruucda dalka. Waxaan ku adkeyneynaa ineysan dib uga laaban guusha ay gaareen kuna soo ceshadeen doorkii baarlamaanka iyo sumcadiisa.\nUgu danbeyntii, shacbiga Somaaliyeed waxaan ugu baaqeynaa midnimo, wada-tashi. waxaana ka balanqaadeynaa inaan u taaganahay soo celinta sharafooda, karaamadooda iyo dawladnimadooda.


Yoane Wissa Oo Gurigiisa Lagu Weeraray Aasiidhna Wajiga Lagaga Daadiyey – Heemaal News Network\nWaddanka Faransiiska ayaa looga murugoonayaa mid ka mid ah ciyaartoyda kooxaha heerka koowaad oo caan ka ah gudaha dalkaas, kaas oo wajiga lagaga shubay wax loo malaynayo inay yihiin AASHATO/AYSIIDH, isla markaana loola cararay cusbitaalka oo qalliin degdeg ah ku samaynaya.\nXiddiga kooxda Lorient ee Yoane Wissa ayaa qalliin degdeg ah lagaga sameeyey wajiga oo lagaga shubay wax kulul oo ay warbaahinta qaarkeed ku sheegeen AASHATO/AYSIIDH xilli uu ku sugnaa gurigiisa oo ay ugu soo gashay gabadh cadhaysan.\nSida uu qoray wargeyska L’Equipe, 24 jirkan ayaa ka gubtay wajiga oo ay ku jiraan indhuhu kaddib markii ay haweenay aan magaceeda la sheegin ay ku shubtay wax kulul.\nQalliinka degdega ah ee lagu sameeyey kaddib, xaaladda Yoane Wissa ayaa la sheegay inay wanaagsan tahay oo aanay jirin khatar weyn oo soo afjari karta cimrigiisa ciyaareed, isla markaana uu sii wadan karo kubadda cagta.\nWarbaahinta Faransiiska ayaa waxay sheegeen, in Yoane Wissa oo gurigiisa jooga gellinkii dambe ee Khamiista ay u timid gabadh weydiisay su’aalo la xidhiidha waxyaabo uu u saxeexay wiil ay iyadu dhashay.\nWissa ayaa si fiican ula dhaqmay gabadha sida uu warku sheegay, hase yeeshee isla haweenaydan ayaa kusoo noqotay saqdii dhexe ee habeennimadii Jimcuhu soo gelayay, waxaanay gudaha usoo gashay guriga iyadoon cidna ogolaansho weydiisan.\nYoane Wissa iyo gabadha ayaa isku dhacay waqtigaas, waxaana muran kaddib uu Wissa ku war helay wax kulul oo dareere ah oo wajiga lagaga shubay.\nKooxda kubadda cagta Lorient ayaa dhalleecaysay falkan, waxaana war-saxaafadeed ay soo saartay ay kaga warbixisay xaaladda Yoane Wissa.\nWar-saxaafadeedka kooxda ayaa lagu yidhi: “Kooxda kubadda cagta Lorient waxay ogaatay subaxnimada saaka (Khamiistii) in uu Yoane Wissa dhibbane u noqday weerar gurigiisa loogu soo qaaday habeennimadii kaddibna si degdeg ah loogula cararay cusbitaalka. Yoane waxa uu gelayaa qalliin maanta.\n“Kooxdu way argagaxsan tahay, waxaanay taageero u muujinaysaa Yoane iyo qoyskiisa, waxaanay ciyaartoyga u rajaynaysaa soo kabashasho degdeg ah.”\nKooxda ayaa waxa kale oo ay laamaha caddaaladda ka dalbatay in sharciga la horkeeno oo caddaaladda la marsiiyo qofkii geystay ficilkan.\nR/Wasaare Rooble Oo ka Hadlay Qaraxii Ismiidaaminta ahaa Ee Muqdisho.\nLorient Forward Yoane Wissa Attacked At Home, Taken To Hospital


Puntland iyo Galmudug oo madaafiic isku-weydaarsaday Gaalkacyo - Puntland Mirror Believable Media Website\nHomeSomaliaPuntlandPuntland iyo Galmudug oo madaafiic isku-weydaarsaday Gaalkacyo\nDecember 23, 2016 Abdi Omar Bile Puntland, Somalia 0\nMagaalada Gaalkacyo ee gobolka Mudug, Soomaaliya. [Sawirka: Archive]\nGaalkacyo-(Puntland Mirror) Ciidamada Puntland iyo Galmudug ayaa saakay oo Jimce ah madaafiic isku-weydaarsaday duleedka koonfureed ee magaalada Gaalkacyo ee gobolka Mudug, sida ay ilo-wareedyadu sheegeen.\nIlaa iyo hadda, ma jirto cid ku dhimatay madaafiicda la is-weydaarsaday.\nBishii lasoo dhaafay, hoggaamiyaasha Puntland iyo Galmudug ayaa heshiis xabad-joojin ah gaaray kadib dhowr asbuuc oo dagaal culus ka dhacayay magaalada kaasoo ay ku dhinteen tobonaan dad ah ayna ku barakaceen ku dhawaad 90,000.\nGaalkacyo ayaa u qaybsanta labo dhinac, iyadoo dhanka waqooyi ee ugu weyn ay maamusho dowlada Puntland dhanka koonfureedna ay maamulaan maamulka yar ee Galmudug.\nPuntland and Galmudug exchange mortar fire in Galkayo\nMuqdisho-(Puntland Mirror) Ciidamada booliiska Soomaaliya ayaa qabtay keyd hub oo ay maleeshiyada Al-Shabaab ku lahaayeen duleedka Muqdisho. Saraakiisha ciidamada booliiska ayaa sheegay in keydka hubka laga helay god kuyaala deegaanka Ceelasha Biyaha, oo kuyaala duleedka [...]


Kenya oo ka hadashay arrin ku soo cusboonaatay xiriirkeeda Soomaaliya\nHome » WARARKA MAANTA » Kenya oo ka hadashay arrin ku soo cusboonaatay xiriirkeeda Soomaaliya\tKenya oo ka hadashay arrin ku soo cusboonaatay xiriirkeeda Soomaaliya\n19/03/2017\t979 Views Dowladda Kenya ayaa waxa ay ka hadashay qalqal la sheegay in uu soo foodsaray xiriirka diblumaasiyadeed ee kala dhexeeya Soomaaliya, ka gadaal markii booqasho aan la sii shaacin uu madaxweynaha Kenya ugu tegay ciidamadiisa ka howlgala Soomaaliya.\nAf-hayeen u hadlay dowladda Kenya ayaa mar uu maanta warbaahinta kula hadlayay Nairobi waxa uu sheegay in booqashadii uu madaxweynaha Kenya ku tegay deegaanka Dhoobley ee dalka Soomaaliya ay ahayd mid muhiim u ah dardargelinta howlgallada ay ciidamada Kenya ka wadaan Soomaaliya.\nAf-hayeenka ayaa intaas ku daray in aanay dhankoodu illaa iyo hadda ka war-hayn wax dhibaato ah oo ay booqashadasi u geystay xiriirka labada dal, isaga oo intaas raaciyay in haddii ay dhibaato noocaas ah timmaadana lagu xalin doono qaab diblumaasiyadeed.\nTan iyo markii uu madaxweynaha Kenya mudane- Uhuru Kenyata si lama-filaan ah u soo gaaray deegaanka Dhoobley, waxaa soo baxayay warar sheegaya in madaxtooyada Soomaaliya ay aad uga carootay booqashadaas oo ahayd mid aan laga warqabin.\nArrintan ayaa waxa ay imaanaysaa xilli la filayo in uu madaxweynaha cusub ee Soomaaliya Maxamed Cabdullaahi Farmaajo dhawaan booqasho ku tego Kenya, halkaas oo noqonaysa dalkii ugu horreysa ee gobalka ah oo uu madaxweynuhu booqdo doorashadiisa ka dib.\nPrevious: FIIRSO Sawiro: Danjire Ameeriko oo arrin lagu farxo ka sameeyey tuulo hoos tagta Balcad\nNext: Buntilan oo soo bandhigtay guul muhiima oo ay gaartay (Fiirso)


Maxaa Cashar laga baran karaa Tartankii Doorashada Madaxtooyada 2017 ?? Waa dabciga dimuqraadiyada in bulshadu qeybsanto xilliga ololaha doorashada (campaign season ).\nMonday December 04, 2017 - 09:29:56 in Maqaallo by Wariye Tiriko\nWaa wax ilaahay loogu mahadiyo ah in aynu haysanno nabad iyo xasilooni aanayhaysan dalal badan oo jaarkeenna ah, iyo Dimuqraadiyad aynu kaga tashanno Aayaheenna oo aan ku soo xulan karno Madaxda Hoggaanka Dalka, taas oo aanay haysan waddammo badan oo qaaraddeenna ama adduunka saddexaad ka mid ahi.\n13 November 2017, waxa inoo qabsoontay doorasho taariikhi oo xambaarsanayd qodobbo muhiim ah: -in Markii ugu horreysay somaliland la iska diiwangeliyo, laga ololeeyey lagana codeeyo dhul aanay hore doorashado uga dhici jirin. - in Markii ugu horreysay Madaxtooyada uu isu soo taago murashax ka soo jeeda Gobolada Bari oo uu Xisbiga UCID Madaxweyne ku-xigeen uga tartamo.\n- lagu codeeyo Hannaan casri ah oo aan lagu noq-noqon karin codeynta. - iyo ugu dambeyn iyadoo si Nabadgelyo ah inoogu dhacday. Waxa Xusid mudan in Cadowga Somaliland ay saadaalinayeen oo ay jeclaayeen in aynu isku dhacno oo iskaga hornimaadno. Waxay lahaayeen "way is dilayaan oo waa lagu kala tegeyaa”. May noqon oo ilaahay kama dhigin".\nWaxay hilmaansanaayeen Dimuqraadiyada Somaliland in ay tahay mid guun ah (gaamurtay) oo ka soo unkantay ururkii halganka SNM\ndambeeyeen 5 guddoomiye oo dhammaantood ku wada yimid qaab doorasho dimuqraadi ah. Doorashadani 2017 waxay noqotay mid indhihii Caalamka soo jiidatay, waxana Somaliland lagu tilmaamay SIRAADKA AFRIKA. Waxayna Somaliland noqotay mid la majeerto oo Role Model u noqon doonta gobolkan aynu ku nool nahay, Afrikana uga muuqata sida UBAX meel abaar ah ka baxay uu u\nmuuq dheer yahay. Waxaa quruxda doorashada sii bila, Madaxweyne Siilaanyo oo ah (a popular president) oo isagoon doorasho lagaga adkaan, sharciguna u ogol yahay in uu mar labaad sii tartamo uu isgu ikhtiyaarkiisa uga degay xukunka, halka madaxda waddamada qaar kursiga ku dheggan yihiin lagana rogi la’yahay. Runtii qaabkii diiwaan gelinta codbixiyayaasha, hannaankii olalaha doorashada, dooddii Tv-ga ee murashaxiinta iyo habkii codbixinta intuba waxay u dhaceen oo inoogu dhammaadeen jabwi wacan oo ilbaxnimo, bisayl siyaasadeed iyo isu dulqaadasho leh. Kursigu laba ma qaadee mid baa la iska qeybshaa, horaa loo yidhi (Gari laba nin ma wada raacdo) Hase yeeshee go'aankii natiijada codbixinta doorashda waxa saluug ka muujiyey Xisbiga Waddani inkastoo uu markii dambe tanaasulay oo aanu wax dacwad ah u gudbinin Maxkamadda Sare oo iyadu natiijada Rasmiga ahayd ama kama dambaysta ahayd ku dawaaqday. Adoo wax ka gaws qabsaday Mar baa gefka loo liqaa Inaan danta guud murkacan\nWaa dabciga dimuqraadiyada in bulshadu qeybsanto xilliga ololaha doorashada (campaign season ). Waxase ugub ahayd oo xummadda iyo xaraaradda doorashada kor u qaaday Madax-dhaqameedkii dhex boodayey ee aadka uga dhex muuqday ololahaha doorashada, kuwaas oo dhabqiyey milligiii iyo macnihii doorashada, muujiyayna sawir ka duwan kii Xisbiyada oo aad mooddaysay in\nWaxa habboon wixii khaladaad farsamo ah ee dhacay in guddida doorashooyinka iyo Akadamiyada nabaddu ay ka diyaariyaan Warbixin rasmi si waayo aragnimo iyo cashar looga barto isla markaan xeer looga soo saaro. waxaa la yidhi doqoni meel lagu xafiiltamay in lagu kala tegay mooddaa\n(Hiirtaanyo xasuuste walaal ma xidhiidhsho) Ha giijin xadhkaa ha jarin! Ha goyn waxa laysku yahay Magliga gacan loola baxay\nGudaha uma dhaadhacdee Ha gaadhin laftoo ha jabin Afkaagana godob ka dhowr! Haatan iyo gababo waa Mas’uuliyad Wadareed (collective Responsibiliy) in guud ahaan Murashaxiintii, gaar ahaan Madaxweynaha la doortay ka shaqeeyaan wadajirka iyo mideeynta ummadda iyo sidii loo tirtiri lahaa xanaftii iyo xagtimihii tartanka doorashadu keentay. Run ahaantii waa arrin u baahan in si dhab ah ay uga wada-hadlaan isla markaana uga wada-hawlgalaan hoggaamiyayaasha Xisbiyada qaranka. Madaxweynaha cusub waa inuu maanka ku hayaa in kuwii u codeeyey, kuwii ka codeeyey iyo kuwii aan codeyn intaba uu isagu Madaxweyne u yahay.


Xavi Oo Doonaya In Thiago Alcantara Uu Dib Ugu Soo Laabto Barcelona.\nHomeWararka CiyaarahaXavi oo doonaya in Thiago Alcantara uu dib ugu soo laabto Barcelona.\nNovember 13, 2021 Wararka Ciyaaraha, Horyaalka Spain, Suuqa kala iibsiga 0\nTababaraha cusub ee Barcelona Xavi ayaa lagu soo waramayaa inuu doonayo inuu dib ugu soo celiyo garoonka Camp Nou ciyaaryahanka khadka dhexe ee Liverpool Thiago Alcantara .\nIsbaanishka ayaa matalay kooxda reer Catalan intii u dhaxeysay 2005 iyo 2013, isagoo ku hormaray nidaamka dhalinyarada ee kooxda ka hor inta uusan u safan 101 kulan kooxda koowaad.\nThiago ayaa markaas todobo sano ku qaatay Germany isagoo la joogay Bayern Munich ka hor inta uusan u dhaqaaqin Liverpool bishii Sebtembar 2020, laakiin waxaa ku adkaatay inuu soo bandhigo qaab ciyaareedkiisa ugu fiican Reds.\nSida laga soo xigtay saxafiga reer Spain Pedro Almeida , Xavi ayaa doonaya inuu xiddiga heerka caalami ee dalka Spain dib ugu soo celiyo Camp Nou, iyadoo tababaraha cusub uu go’aansaday inuu kor u qaado khadkiisa dhexe sanadka soo socda.\nThiago ayaa la dhibtoonayay dhibaato kubka ah marxaladihii hore ee ololaha 2021-22, iyadoo arrintu ay ku xaddidday kaliya shan kulan oo Premier League ah.\nWadar ahaan, 30-sano jirkaan ayaa 37 kulan u saftay Liverpool tan iyo markii uu yimid, isagoo ka qeyb qaatay hal gool iyo hal caawin.


Warbixin: Qorshe shirka Cadaado looga saarayo Ergooyinka oo socda iyo odayaasha oo diidan - Caasimada Online\nHome Warar Warbixin: Qorshe shirka Cadaado looga saarayo Ergooyinka oo socda iyo odayaasha oo...\nWarbixin: Qorshe shirka Cadaado looga saarayo Ergooyinka oo socda iyo odayaasha oo diidan\nMuqdisho (Caasimada Online)-Cowke Xaaji C/raxmaan oo ah madaxa amniga Gudiga Farsamada Shirka, ayaa goordhow sheegay inay wadaan qorsho ay Ergooyinka qaar uga soo saarayaan Hoolka uu shirka ka socdo.\nCowke Xaaji, ayaa sheegay in Hoolka shirka ay ka buuxaan Odayaal farabadan oo aan ogolaansho ka heysan Beelaha ay kasoo jeedan, waxa uuna tilmaamay in hoolka ay u joogan carqaladeynta shirka.\nQorshahaani ayaa ah mid walaac galiyay Ergooyinka qaar, waxaana jiro warar sheegaya in Gudiga Farsamada Shirka loo gudbiyay liis dheer oo ay ku xardhan yihiin inkabadan 20 Odayaal oo aan la garaneynin qaabka ay shirka uga soo qeyb galeen iyo cida usoo xulatay inay wakiil uga noqdaan shirka.\nMagalaada Cadaado ayaa hadda la ciirciireysa Dad aad u farabadan oo isugu jira Ergada ku howlan Dhismaha maamulka Gobalada Dhexe iyo Xubno u hanqal taagaya ka mid noqoshada Maamulka halkaas kasoo bixi doona.\nArrintaani ayaa kusoo beegmeyso xili maalmo ka hor ay Odayaasha shaaciyeen in Madaxweyne Xassan uu shirka ka damacsan yahay dano gaar ah, islamarkaana ay jiraan cadaadin ay wadaan Gudiyada shirka loo xilsaaro.


Shan xaqiiqo oo ku saabsan Qurba-joogta Soomaalida ee daafaha dunida - — Maanfur\nHome Aragti-doon Shan xaqiiqo oo ku saabsan Qurba-joogta Soomaalida ee daafaha dunida –\nShan xaqiiqo oo ku saabsan Qurba-joogta Soomaalida ee daafaha dunida –\nSoomaaliya waxaa ka taagnaa kala dambeyn la’aan iyo colaado muddadii lagu guda jiray dagaallada sokeeye.\nSidoo kale bulshada ku nool dalka waxay la kulmayeen deganaan la’aan dhanka siyaasadda iyo dhaqaalaha ah, waxayna arrintaa sababtay in dad badan ay u qaxaan dibadda dalka.\nWaxay qaarkood ku kala nool yihiin dalalka Yurub iyo Mareykanka, waxayna in badan oo ka mid ah mareen jidad halis ah sida badda si ay u gaaraan wadamadaas.\nHaddaba halkan waxaan idiinkugu soo gudbineynaa shan arrimood oo ku saabsan qurbajoogta Soomaalida.\n1 – Muddadii u dhexeysay 1990 iyo 2015 – Tiradii carruurta eek u dhalatay dalka Soomaaliya balse ku barbaartay dibadda wadanka ayaa aad u sii badatay. Waxay markii hore ahayd 850,000 balse muddadaas waxay gaartay illaa 2 milyan.Sidoo kale tirada qurbajoogta Soomaalida waxay sare u kacday illaa 136% boqolkiiba, isla muddadaas, sida ay sheegtay Qaramada Midoobeey.\n2 – Tirada Soomaalida u qexeysa dibadaha way sii kordheysaa – Sannadkii 1990-kii, sida ay qiyaastay Hay’adda Qaxootiga u qaabilsan Qaramada Midoobeey, illaa 470,000 oo Soomaali ah ayaa ahayd qurbajoog. Badankoodana waxay ahaayeen ardey ama dad si ku meel gaar ah ugu nool dalalka kale ee caalamka. Balse markii la soo gaaray 2014-kii, 1.1 milyan oo Soomaali ah ayaa ku noolayd qurbaha.\n3 – Seddax-meelood laba meel oo ka mid ah qurbajoogta waxay deggan yihiin dalalka deriska – Kenya xeryo ku yaalla ayey qaxootiga ugu badan marti ku yihiin muddo 30 sano ah. Dadaad waxaa ku taalla xerada qaxooti ee dunida ugu wayn oo ay ku jiraan qaxootiga ugu badan, sida ay qaramada Midoobeey sheegtay. Sidoo kale qaxooti badan oo Soomaali ah ayaa ku kala sugan dalalka Itoobiya, Jabuuti, Uganda iyo Yaman.\n4 – Qiyaastii 280,000 oo qurbajoog Soomaali ah ayaa deggan dalalka Midowga Yurub, Norway iyo Switzerland – Maadaama ay yihiin meelaha sida ugu ballaaran looga soo dhoweeyo soo galootiga, EU, Norway iyo Switzerland waxay hoy u yihiin boqolkiiba 14% ka mid ah qurbajoogta Soomaalida. Tan iyo sannadkii 2008, dalalkaas waxaa gaaray 140,000 oo Soomaali megengelyo doon ah, Sida ay sheegtay hay’ada tirakoobka Midowga Yurub.\n5 – Bulshada Soomaalda Mareykanka ayaa sii badaneysa – Sida lagu sheegay tirakoob laga sameeyay Mareykanka, sannadkii 1990-kii, Soomaalida halkaas ku noolayad waxay gaarayeen illaa 2,500. Balse Markii la soo gaaray 2015-kii waxay noqdeen 140,000 illaa 150,000. Mareykanka waxaa deggan boqolkiiba 7% ka mid ah qurbajoogta Soomaalida ee dunida.\nPrevious article7 hadiyad oo madaxda ay siin karaan dadkooda\nNext articleShan arrimood oo kuu fududeynaya in khudbad wanaagsan aad jeediso


Saraakiisha DFKM oo sheegey in ay dagaalyahanno ajaanib ah ka qabteen Alshabaab – Radio Daljir\nSaraakiisha DFKM oo sheegey in ay dagaalyahanno ajaanib ah ka qabteen Alshabaab\nMuqdisho, June 6- Saraakiisha ciidamada DFKS ayaa sheegey in ay dagaallada ay magaalada Muqdisho dowladdu kula gashay dagaalyahanka Alshabaab ay ku qabteen dad ajaanib ah oo ka barbar dagaallamay Alshabaab.\nCol. C/qaadir Faarax oo ka mid ah saraakiisha ciidamada DFKM oo u warramay idaacadda Daljir ayaa sheegey in qaar ka mid ah xaafadaha magaalada Muqdisho ee ay ciidamadoodu kula dagaallameen Al-shabaab ay ku qabteen dad ajaanib ah, inkasta oo haddana DFKM aanay si rasmi ah u soo bandhigin dadka aajanibta ah ee ay saraakiisheeda ciidamadu sheegeen.\nSarkaalkan ka tirsan ciidamada milatariga dowladda federeelka ah ayaa waxa kale oo uu sheegey in goobaha ay dagaalladii ugu dambeeyey ku qabsadeen ay ugu tageen qalfoofta dad qoorta laga jaray, iyo mindiyo uu sheegey in ay Al-shabaab u isticmaali jireen qoor-goynta dadka.\nIlo madax bannaan ayaa Daljir u sheegey in qaar ka mid ah goobaha lagu dagaallamay lagu arkay xabaale wadareedyo la aaminsanyahay in ay ahaayeen shacab tuhun loo laayay.\nSuuqa Bakaaraha oo ahaa goob colaadeed oo ay dhawaan ciidamada Amisom iyo kuwa dowladdu bartilmaameedsanayeen, kuna eedeeynayeen Alshabaab in ay hoy ka dhigtaan ayaa Col. C/qaadir Faarax uu sheegey in wali ay ciidamada dowladda iyo kuwa Amisom kaabiga u joogaan, Al-shabaabna ay ka bexeen.\nGanacsatadii Bakaaraha ayaa badiyaa ka tagay suuqaas, una rartay alaabohoodii ganacsi qaar ka mid ah degaannada ay dowladdu ka taliso ee Muqdisho, iyo ceelasha biyaha oo ay Al-shabaab ka taliyaan.


Last updated: Dec. 27 2017 | 2 min akhri\nYaa ka baxay waxaa abid taariikhaysan gabar dhaadheer ama nin gaaban oo iyaga ka badan ka badan? Sidee baa wax u? Ma laga xishoodo ama uun raaxo? Arrintan ayaa yada goobta shukaansi in muddo ah hadda, sida qaar ka mid ah waxay aaminsan yihiin dadka ay tahay in aan taariikhda gabdhaha dhaadheer iyaga oo ka badan ama guys gaaban oo iyaga ka badan. Waa markii sare aragtidani waxaa darrooyin la xaqiiqooyinka!\nWaayahay, sidaas waxaa laga yaabaa in dareemi karaa yara sirgaxan hoos u laabaya dhunkado nin oo waa gaaban tan iyo markii la rumeysan yahay waxaa in guys leeyihiin in geedku? Laakiin xaggee xeerku ka timid? Ma waxay ka dhigan tahay in guys gaaban iyo gabdhaha dheer waa in aan marnaba taariikhda ku fudud sababtoo ah sharciga ee goobta shukaansi ugu?\nMaxaa dhacaya haddii gabar dheer jecel yahay nin gaaban oo qeybsanaan? Waxaa oo dhan waa la karkariyo hoos si shakhsi ahaaneed sida, waxaa jira kuwa dhab door bidaan gabdhaha dhaadheer iyo guys gaaban, rumaysanina ama ma! Oo dadkii oo sida tegi doonaan oo ay la shukaansi ku, eegin waxa ay dad kale.\nIlaa iyo inta nin iyo gabar waa raaxo leh kasta oo kale ee height, ka dibna mid ka mid kale ma wuxuu xaq u leeyahay in ay isku dayaan in ay soo rogaan fikradahooda iyaga ku. Waxaa lagama maarmaan ah in ay aragtidani-darrooyin sida qaar ka mid ah ayaa weli ku doodi lahaa in ay fududahay ayuu yiri badan la soo gabagabeeyay, isagoo intaa ku daray in guys yihiin banki in had iyo jeer in geedku gabdhaha, oo mar walba dareemi doonaa habacsanaanta haddii ay gaaban tahay.\nWaxaa la sheegay in guys aanay qasab ahayn faallo doonaa waxa ku saabsan, laakiin qaar ka mid ah hadaladiisa ay sameeyaan bandhigan doona sida raaxo ay gabadha dheer yihiin. Waxaa weligii wax soo jiidasho leh oo ku saabsan nin kaas oo aan ammaan ahayn oo naftiisa ku saabsan.\nIs-kalsooni mar walba ciyaaraa kaalin wayn ka kiisaska noocaas ah. Tan iyo markii ay sidoo kale leeyihiin in ay taariikhda, markaas guys gaaban waa in ay kalsooni ku qaba in ay maqaarka u gaar ah oo iska joojiso walwal ku saabsan dhererkiisa. Tani xitaa iyaga ka dhalin karaa taariikh leh gabar in dhaadheer kuwaasoo ay soo qurxiyay, laakiin marna ku fakarin tegi lahaa iyaga la sababtoo ah dhererkiisa.\nOh haa, gabdhaha dheer waa in aan dhoola weli sidii ay sidoo kale leeyihiin waxyaabo dhowr ah si ay isu bartaan. Dating nin gaaban ma kuu xaq u leedahay in hoos u tuurid ay yaraan dhererka cunahooda. Sii nin ay nasasho, adag ay ku filan in si tiptoe sida in aad siiso dhunkasho!\nTall, madow, iyo doonteen ma aha in ay noqoto wax iska caadi ah. Sida ugu badan ee dhererka muuqataa jiidasho, waa in aanay noqon arrin go'aanka haddii ay jiraan sifooyin in badan yihiin jiidata.\nHa taariikhda ku sarajooggiisuna, taariikhda qofka! Waxa suurto gal ah in la helo nin waa kuwa dhaadheer, laakiin shaqsiyad ama xitaa dabeecad size ee digir ah. Isla ah gabdhaha. Height waa in uu noqdaa oo keliya arrin yar, ma arrin ah go'aan ka. Haddii mid ka mid dhacdo in taariikhdana qofka qaba sarajooggiisuna waxay rabaan, sidoo iyo wanaag. Haddii aadan, ilaa hadda waxaa fiican iyo wanaag.\nKuwa dhererka saaray ay tahay muhiimadda koowaad markii raadinaya taariikhaha, ka dibna marka hore ay u maleeyaan inuu naftiisa ku saabsan sida ay u badan tahay in uu noqon karaa kuwa qaba dhibaato. Dhererka ma xukumi karo, laakiin dabeecad awooddo. Waxaa laga yaabaa in tani ay tahay sida kaliya ee ay leeyihiin aragtidani gabdhaha dhaadheer leh guys gaaban darrooyin.


DF Somalia oo shaacisay in dadkii ugu badnaa laga helay cudurka Coronavirus | Xaysimo\nHome War DF Somalia oo shaacisay in dadkii ugu badnaa laga helay cudurka Coronavirus\nDF Somalia oo shaacisay in dadkii ugu badnaa laga helay cudurka Coronavirus\nWasaaradda caafimaadka Soomaaliya ayaa xaqiijisay in dalka Soomaaliya laga diiwaan geliyay 35 xaaladood oo COVID-19 ah 24-kii saac ee ugu dambeysay. Waa tiradii ugu badneyd ee 24 saac la diiwaan-geliyo.\n32 ka mid ah Xaaladaha cusub waxay ku suganyihiin magaalada Muqdisho, labo waxaa laga diiwaan geliyay Hargeysa, Booramana waxaa laga helay qofkii ugu horreeyay.\nWasiirka Caafimaadka iyo daryeelka bulshada Soomaaliya, Fowsiya Abiikar Nuur, ayaa warbxinta maalinlaha ah ee arrimaha COVID-19 ku sheegtay in Xaaladaha maanta soo kordhay ay tirada guud ee dadka laga diiwaan geliyay ka dhigayaan 60 xaaladood.\nSida ay sheegtay Fowsiya, 52 kamid ah bukaannada xaaladdooda caafimaad aad ayey u wanaagsan tahay, waxa ayna ku karantiilan guryahooda, sedax kamid ah waxaa lagu baxnaaninayaa Isbitaal De-Martini, iyada oo qofka kale uu ku jiro xarun caafimaad oo ku taalla Xalane.\nSoomaaliya ayaa waxaa inta la ogyahay cudurka ugu geeriyooday laba qof, hase yeeshee warbixinta cusub ee caawa soo baxday ayaa muujineysa in cudurka uu si xooggan ugu faafayo bulshada, loona baahan yahay inay maqlaan talooyinka loo jeedinayo.\nHoos ka daawo wasiir Fowsiya


SHUKRAN MALAYSIA – 3\nMaarso 22, 2006\nQaybtii 1aad | Qaybtii 2aad\nWadan wuxuu ku hormaraa markii dadkiisu ay jecelyihiin, oo ka shaqaynayaan, waxna gelinayaan, ee ayan dhaqaalihiisa, afka u wada dhiganayn. Madaxdu iney wax cunto oo lunsato iyaga iyo kuwa ku hareeraysan waa arrin iska caadiya. Laakiin waxaa adduunka horumarka raba, ama dalkiisa iyo sharafta shaqada ilaalinayaa, yaqaan, inuu si habaysan wax u cuno, oo midda kale, waxna cuno, waxna wadanka geliyo. Laakiin, Soomaaliya, iyo afrika guud ahaan, dhibaatada haysata, waxa weeye, maamulada dadka haya, nin walbaa wuxuu rabaa, waxa wadanka soo gala inuu keligiis cuno, wadankiina aan koob shaaha loo darin. Damiir xumo, diin la'aan, iyo sharaf daro ay ka qabaan.\nMalaysia sideey u fekereysaa? Sidee ayeyse ku noqotay mudda gaaban wadan la tartama kuwa horumarey sida galbeedka iyo jaban?\nAan fiirino horta luqada xisaabta si aan u garano meeshey mareyso, iyo meesheey ka soo kacday..\nMarkii ay xornimada qaadatay, 1957, saddex sano ayey inaga horreysey, ingiriis ayaana ka kacay, waxaa dakhliga qofka Malaysia u dhashay ahaa(per cabita) ama GDP = US$ 300. wuxuu maanta sii marayaa US$ 5500. Marka laga reebo dhaqaalaha deggan ee isu dheeli tiran, dadka reer Malaysia waxaa baahida (faqriga) ahaa nisba gaareysa 50%. Maanta nisbada faqriga reer Malaysia wexey ka sii hoobaneysaa: 7%.\nGanacsiga dibadda oo u badan dhoofin, wuxuu sanadkii gaarayaa: US$ 170 billion. Taasoo ka dhigtay Malaysia iney liiska ka gasho booska 18aad wadamada adduunka ugu ganacsi weyn. Malaysia wexey jaamacadeheedu soo saareen dhawrkii sano ee u dambeeyey in ka badan 500,000 oo jaamici, Master iyo phD isugu jira.\nWexey ku hamineysaa iney noqoto adduunka meelaha ugu muhiimsan ee tacliinta loo doonto, waxaana qorshohoodu yahay 2010 intaan la gaarin, ardada ajnebiga ah ee wadanka wax ka barataa iney gaaraan 100,000 oo arday. Wexey qorshayneysaa iney 2020 noqoto wadamada adduunka ugu hormarsan xagga waxbarashada iyo technologiga iyo nolosha wanaagsan ee shacabkeeda.\nArrimahaas ciyaar laguma gaarin. Bal Hadda aan wax yar idiinka soo guuriyo, Qorshaha iyo siyaasadda, iyo hoggaanka ka dambeeya horumarkaas deg dega ah ee Malaysia ey tartanka adag ugu jirto, oo weliba si daacada ay rabto iney jabaan iyo Europe usoo qabato, oo u dhaafto, iyadoo Islaamkeeda haysata.\nMadaxda Malaysia muddada dheer majaraha u haysey horumarkaana qayb libaax ka qaatay waxaa ka mida, Raiisul wasaarihii hore ee Malaysia Dato Seri Dr. Mahathir Mohamad (1925 - ). Waxaa Meeshiisii hadda kasii wada, Raiisul wasaaraha waqtigan la joogo Abdullah Ahmad Badawi ( 1939 - ). Waxaa labadooda ka horreeyey 3 Raiisul wasaare, intii isticmaarku kacay. Waxaase intaba ka weyn: In wadanka loo dejiyey system ama (nidaam) uu ku kala socdo, qof kasta oo meesha yimaadaana raaco.\nWuxuu leeyahay ninka qoray kitaabka (Mahathir.. Sirta horumarka Malaysia, 2003) ( Mahathir – The Secret of the Malaysian Success) Hajrudin Somon (wuxuu ahaa safiirka Bosnia u fadhiya Malaysia): Dr. Mahathir wuxuu heli karay, sida ay yeeleen qaar badan oo wadamada Muslimka madax ka noqday isticmaarku markuu kacay, inuu madax nimadiisa keliya ilaashado, caqligiisana halkaa isugu geeyo, shacabkana been ku maaweyliyo, Laakiin wuxuu doortay midda adag oo ah, inuu fuliyo aragtidiisa ku wajahan inuu soo saaro Wadan casriya, oo hodon ah, oo horumar technolijiga iyo tacliinta dadkiisa ka haqab tira. Wuxuu ka faaiidaystay khibradihii weynaa ee Japan iyo reer galbeedka. Wuxuu Mahathir ku celceliyey dhawr jeer: (( Dadka Muslimiintaa wey ducaystaan laakiin wexey hilmaamaan inaan xaalkooda Ilaahay bedelayn haddaaney iyagu is bedelin).\nAkhri Qaybta 4aad... Guji >>>>\nFaafin: SomaliTalk.com | March 22, 2006


Daawo Video: Dibad bax ka dhan ah dowladda oo ka dhacay Ex.Control Afgooye.\nThursday January 02, 2020 - 21:00:00 in Wararka by Liibaan Jeexoow\nBoqolaal qof shacab ah ayaa iskusoo baxyo ballaaran ka dhigay xaafado katirsan magaalada Muqdisho waxayna ugasoo horjeedeen dhac iyo boob ay ugeysteen ciidamada dowladda.\nDadka ayaa ka cabanayay burburin ay goobahooda ganacsiga ku sameeyeen maleeshiyaadka dowladda gaar ahaan kuwa ka howlgala Isgoyska Ex.Control Afgooye oo dhawaan uu ka dhacay qarax khasaara badan dhaliyay.\nIskusoo baxayaasha ayaa wadada laamiga ah ku gubay Taayarro waxayna ku dhawaaqayeen Erayo ka dhan ah dowladda Federaalka.\nDhinaca kale Madaxweynaha dowladda Federaalka ah iyo wasiirrada amniga ku shaqada leh ayaan ka qayb gelin banaan bax Awr kacsi ahaa oo dowladdu u arkeysay in ay uga fa’iideysay karto shacabka Muqdisho si ay uga dhigato xaabo ay dabka ku shidato maadaama qaraxii dhawaan ka dhacay Ex.Control Afgooye dadkii ku dhintay ay kamid ahaayeen 23 qof Shacab ah.\nBanaan baxa oo ka dhacay Iskoola Boliisiya waxaa tagay dad aad u yar marka loo eego dada caasimadda ku nool oo lagu qiyaaso in ka badan sedax milyan iyo bar waxaaan ka qayb galayaashiisu u badnaayeen dadka ka tirsan maamulka gobalka Banaadir.\nlama shaacin sababta madax dowladda Federaalku u baaqdeen laakiin waxaa loo aanaynayaa laba midkood Koow in ay amnigooda u cabsadeen iyo Labo in ay bahdilaad u arkeen in ay tirada aadka u yar oo maamulkooda uun ka tirsan u khudbeeyaan.\nDadka Muqdisho ayaa dowladda Federaalka u arka ina y cadaw ku tahay maadaama ay ilihii dhaqaalaha shisheeye ku wareejisay jidadkadna ka xiratay dhalinyaroodina xabsiyadu la ciir ciiryaaan iyadoo intaa ay dheer tahay in ay dalkoo dhan shisheeye u gacan gelisay.\nQaraxa dhawaan ka dhacay ekis koontarool af gooye oo muqdisho ku yaal waxaa ku dhintay 61 ruux oo isugu jira turkida boobka dhaqaale soomaaliya ka wadda iyo ilaaladoodi iyo ciidamada dowladda federaalka ah.\nSidoo kale waxaa dhintay 23 shacab ah iyadoo tirada guud ee dhaawacu tahay 69 ruux sida lagu sheegay bayaan ka soo baxay xarakada Al Shabaab, hase ahaatee dowladda Federalaka ah ayaa isku dayaysay in ay umadda ka raariddo in khasaaruhu shacabka u badnayahay ayna ka xuntahay si ay arinkaas taageero ugu hesho.\nAl Shabaab waxay ka tacsiyeysay dadkii shacabka ahaa ee dhimashada iyo dhaawaca ku noqday qaraxaas geesta kale waxay sheegtay in ay sii wadeyso jihaadka intii ay awooddana ka fogaaneyso in shacacabka waxyeello soo gaarto.\nKuwa loo yaqaan Malaanmillayda ee waxma garatada ah oo dowladdu ku shaqeysato ayaa kasoo dhax muuqday dibad baxa ka dhacay hoolka Iskoola Boliisiyo waxaana halkaas hadallo ka jeediyay Xildhibaanno uu kamid ahaa Daahir Amiin Jeesoow iyo Cumar Finish oo ku magacaaban guddoomiyaha gobolka Banaadir.


Caafimaadka: isweydaarsiga dopamine Abaalmarinta Abaalmarinta\nBogga ugu weyn Caafimaadka Isu dheellitirnaan & isu dheelitir la’aan\nJidhku wuxuu raadinayaa dheelitir si uu u joogteeyo heerarka tamarta iyo inuu ilaaliyo dhammaan nidaamyadiisa. Nidaam kasta oo ka mid ah nidaamkan ayaa loo yaqaan Homeostasis. Tusaale ahaan dadka waaweyni waxay u baahan yihiin 6-8 saacadood oo hurdo ah habeenkiina qaangaadhka ayaa u baahan in ka badan. Waxay u baahan yihiin hurdo si ay uga caawiyaan maskaxda iyo jirku inay dib isu soo celiyaan, sameeyaan wixii dayactir ah, xoojiyaan xusuusta isla markaana bogsadaan. Jidhku wuxuu hayaa heerarka sonkorta dhiigga, cadaadiska dhiigga iyo biyaha heer joogto ah oo ku dhex jira meel cidhiidhi ah. Marka dhowr nidaam ay wada xiriiraan oo ay nidaamiyaan dhexdooda si ay isu dheellitiraan oo ay ula qabsadaan markay xaaladuhu is beddelaan, hawsha ayaa loo yaqaan allostasis. Waa nidaam aad u firfircoon oo isku dheelitiran, oo nidaamiya nidaamyo dhowr ah.\nMaxaa ku dhacaya wax aad u badan, aad u yar ama kaliya heerarka saxda ah ee dopamin.\nWaxaan ku raaxeysan karnaa 'abaalmarinta' cuntada ama jinsiga. Marka aan kufilanahay si aan u daboolno baahideena jireed, maskaxdeena waxay u dirtaa qalab isdabajoog ah oo noo sheegaya inaan joojino. Kadibna waxaan ka heli karnaa waxqabadyo kale oo lagama maarmaan u ah nolol maalmeedka. Haddii aan iska indhatirno calaamadaha oo aan sii wadno, waxaan jidhka ka saari karnaa dheelitirka. Tusaale ahaan, marka aynu ku hayno 'walwal' walax ama habdhaqan, habka satalaytiga ayaa si ku meel gaar ah loo hayn karaa. Gawaarida waa la gooyey. Si kale haddii loo dhigo, maskaxdeena waxay bilaabi karaan inay turjumaan sharraxaadda 'baahida badbaadada'. Waxay markaa noo ogolaaneysaa inaan sii wadno inaanu si ku meel gaar ah u isula tagno. Bal qiyaas dareen ka hor inta aadan isbeddel ku jirin xilliga jiilaalka marka ay liqi karto 20 salmon waqti aan xanuunsaneyn. Ama ka fiirso xilliga gu'ga xilliga gu'ga marka xayawaanku raadinayaan bacriminta inta badan ee suurtogalka ah.\nXilliga haraggu marna kama dhamaanayo\nPornography Internet wuxuu u eg yahay maskaxda sida xilli mateerka, laakiin xilli mood ah oo aan marnaba dhammayn. Xusuusnow maskaxdeenaga asaliga ah ee aan isbeddelay waqti yar. Maskaxda asaasiga ahi waxay u muuqataa in ay porno internetka u tahay 'nacnac quudin'. Waa fursad weyn oo bilaash ah oo bacriminaysa, taas oo nagu kaxeyneysa 'inaan helno inta uu helayo wax fiican'. Iyada oo si joogta ah loola jeeda, maskaxdu waxay u fasiraysaa mulkiilaha aan horey loo aqoonin ee loo baahan yahay badbaadada. Si deg deg ah u raadi in ay la qabsadaan adigoo bedelaya habka wax iibsiga ee maskaxda.\nShirkadaha internetka waxay isticmaalaan cilmi-baarista ugu fiican ee la heli karo si ay u sameeyaan caado-sameynta alaabooyinka naga ilaaliya. Arag tani TED hadal by Nir Eyal.\nDiiradeenu waa qaabka ganacsiga internetka sida uu sheegayo Sir Tim Berners Lee, aabaha webka adduunka ee ballaaran. Qiimaha ay u leeyihiin xayeysiinta waa sida dahab. Ma jiro wax la mid ah ciyaar xor ah ama video on internet. Markasta oo aan ku dhejino 'sida' warbaahinta bulshada ama daawashada filim cusub, boqollaal shirkadood ayaa ururiya xogtaas oo ay naga dhisi karaan profile. Markaan sii kordhin karno internetka, waxay lacag badan ku siiyaan dadka xayeysiiya inay naga caawiyaan. Maandooriyeha micnaheedu waa inaan helno wax yar oo awood leh iyo awood awood maskaxeed oo la heli karo si ay u bartaan xirfadaha, lacagteena u dhisto ama dhisaan xirfad.\nSaamaynta Maskaxda >>


AL Shabab oo dad ku laayay degaanka Mabokoni iyo Bakari Dondo ee Kenya - Muqdisho Online\nHome Wararka AL Shabab oo dad ku laayay degaanka Mabokoni iyo Bakari Dondo ee...\nAL Shabab oo dad ku laayay degaanka Mabokoni iyo Bakari Dondo ee Kenya\nSida ay sheegtay dowladda Kenya kooxda argagaxisada AL Shabaab ayaa ku dishay labo qof oo ka mid ahaa dadka deganka lagu magacaabo Msambweni. Al Shabaab ayaa horay ficiisghu jira dil iyo afduub ka gaystay degaankaasn.\nSidoo Al Shabaab ayaa sheegaty in ay dileen Omar Shehe oo ahaa Imaam Masaajidka degaanka Mabokoni iyo Bakari Dondo. Wararku waxa ay sheegayaa in imaamku uu ka mid ahaa dad ay Al Shabaab toogteen.\nHay’adaha amaanka dalka Kenya ayaa sheegay in ragga dilka geystay ay horay u sheegeen in ay isaga baxeen AL-shabaab laakiin ay si hoose ula shaqeynayeen. Wargeyska The Star ee dalka Kenya ka soo baxa ayaa baahiyay in raggaas ay shan jeer farriin u direen Imaamka iyo Ninka kale ugana digeen in ay u basaasaan Hay’adaha amaanka.\nFarriintii ugu dambeysay ee loo diray labada qof ayaa u qorneyd “waxaan hubin doonaa in madaxiinna aan gooyno”,waxaana farriintaas loo diray Bishii June 7deedii sida ay sheegeen hay’adaha amaanka. Dadka degaanka ayaa sabtigii sheegay in dad Middiyo, Masaaro iyo Budad ku hubeysan ay dileen wadaadka iyo Ninka kale.\nLaakiin dowladda Kenya ayaa sheegtay in labada qof oo si hoose ula shaqeynayay hay’adaha amaanka ay beegsadeen rag horay u sheegtay in ay ka baxeen AL-shabaab hayeeshee la shaqeysanayay. Ciidamada oo howlgal ka fuliyay degaanka uu dilka ka dhacay ayaa gacanta ku dhigay 10 qof oo la tuhmayo kuwaas oo lagu heysto in ay xiriir la leeyihiin Al-shabaab.\nPrevious articleWaa maxay xiriirka dhaqaale ee ka dhaxeeya Al Shabab & ganacsatada / hay’adaha –NGO? (Xog Xasaasi)\nNext articleHaweenka J/land oo taageeray xildhibaanada cusub ee la dhaariyay (Daawo)


Brussels oo uu ka dhacay shir lagu gorfeeyey la dagaalanka burcad-badeeda. – Radio Daljir\nBrussels oo uu ka dhacay shir lagu gorfeeyey la dagaalanka burcad-badeeda.\nNofeembar 22, 2009 12:00 b 0\nBrussels, Nov 22 – Maalintii ay taariikhdu ahayd 19 novembar 2009 xaruunta Baarlamaanka Midowga Yurub ee ku taal magalaada Brussels, casimada dalka Beljum, waxaa ka dhacay shir muhiim ah oo looga hadlay sidii xal siyaasadeed looga aslixin karo gauiga Soomaaliya gaar ahaan sida xal waara loogu heli karo falalka lagu tilmaamo burcad-badeedka.\nShirkaan muhiimka ah waxaa abaabulay xisbiga Shacabka Yurub (European People’s Party), kaasoo ah xisbi siyaasadeedka ugu kuraasta badan Baarlamaanka Midowga Yurub.\nXisbigaan waxaa la aas’aasey 1976 waxaana ku bahoobay 72 asxaab siyaasadeed oo ka diiwaan gashan 16 dal ee ka mid ah Midowga Yurub.\nBaarlamaanka Midowga Yurub guud ahaan wuxuu ka kooban yahay 736 Xildhibaano oo ay soo doortaan 500 milyan oo qofood ee ku kala nool 27 dal oo ku bahoobay Midowga Yurub. Xisbiga Shacabka Yurub waxaay Baarlamaanka Midowga Yurub ku leeyihiin 265 Xildhibaano.\nSida ku cad sawirada hoostaan ku lifaaqan shirkaan waxaa lagu casuumay Danjiraha Soomaaliya u fadhiya xaruunta QM ee Geneva, Mudane Yusuf Maxamed Ismaaciil Baribari iyo Danjiraha Soomaaliya u fadhiya dalka Faransiiska, Mudane Siciid Xaaji Maxamuud Dheere.\nWararka naga soo gaarey xaruunta Baarlamaanka Midowga Yurub ayaa sheegay in Danjiraha Soomaaliya u fadhiya Midowga Yurub iyo dalka Talyaaniga Mudane Nuur Cadde inuusan kasoo qeeyb gelin waayo magaalada Rooma, caasimada Talyaaniga, waxaa booqasho rasmi ah ku jooga Raisul Wasaaraha DFKMGS Mudane Cumar Cabdirashid Cali Sharmarke. Wararkaan waxaay kaloo tibaaxeen in maadaama uu Danjire Nuur Cadde hawl kale ku maqnaa in beddelkiisa la casumay Danjire Soomaalya u fadhiya dalka Faransiiska Siciid Xaaji Maxamuud Dheere.\nDanjire Mudane Yusuf Baribari wuxuu madasha shirka ka akhriyey khudbad dheer oo ka koobneyd 12 bog (fadlan ka akhriso lifaaqa) oo af-ingiriis ku qoran. Sida ku cad qoraalka Danjiruhu wuxuu mahad celin u jeediyey Xisbiga Shacabka Yurub oo shirkaan abaabulay. Ka dibna wuxuu mahad celin iyo tacsi u tabiyey walaalaheen Qaarada Afrika oo ku hawlan gacan ka geeysashada xasilinta dalkeena hooyo.\nWuxuu kaloo bogaadin iyo amaan u jeediyey Xildhibaanad ka mid ah Baarlaamaanka Midowga Yurub oo u dhalatay dalka Talyaaniga Marwo Cristiana Muscardini oo muddo dheer shacabka Soomaaliyeed la dhinac taagan taageero siyaasadeed, tan iyo sanadihii ina soo dhaafey kuwaasoo aan cidna ka hadli jirin dhibaatada ba’an ka aloosan dalkeena hooyo.\nHalkaan baad ka akhrisan kartaan taariikhda iyo wax qabadka Xildhibaan Marwo Cristiana Muscardini.\nKa dib Danjire Mudane Yusuf Bari-Bari wuxuu si qoto dheer oo cilmiyeeysan u sharaxay dhibaatada aan la soo koobi karin ee haysata shacabka Soomaaliyeed iyo sababaha dhabta ah oo ay salka ku hayaan falalka loogu magac daray burcad badeedka. Kuwaas oo kala ah:\n1) maraakiibta dalalka Midowga Yurub iyo qaarada Aasiya oo sida ba’an ee sharci darrada ah uga kallumeeystaan badda Soomaaliya.\n2) sunta warshadaha reer Yurub iska soo fageeyaan ee lagu aaso Soomaaliya.\nDanjiruhu wuxuu si gaar ah u falanqeeyey shaqa la’aanta, caafimaad darrada, wax-barasha la’aanta, iwm ee baaxada waayn leh ee ka jirta dalkeena hooyo. Dhinaca kalena wuxuu Xildhibaanada iyo hawl-wadeenada Midowga Yurub hor dhigay tirakoob 2005 lagu sameeyey maraakiibta sharci darrada uga kallumeysatay dalkeena hooyo, kuwaasoo tiradoodu kor u dhaaftay 800. Danjiraha Soomaaliyeed wuxuu daboolka ka qaaday faa’iidada sanad kaste u soo hoyata shariikaadka leh maraakiibta kallumeysiga reer Yurub taasoo kor u dhaafta 450 Milyan ee Doolarka Mareekanka, isla amrkaasna ah Dhaqaalihii umada Soomaaliyeed oo lala fakaday amaba la xaday,wuxuuna si geesini leh ugu tilmaamay xatooyo xoolo dadweeyen.\nkoley taarikhadaa xusi maxaa yeelay waa Masulka kaliya ee ka tirsan DFKMGS ee si cad u sheegay hantida Soomaaliyeed oo ay Reer yurub iyo Aaisya ka boobaan umada Soomalliyeed Sanad walba.\nDanjiruhu markuu qodobkaan carrabka ku dhuftay wuxuu barbar dhigey macaawinada uu Midowga Yurub sanadkaste ugu yabooho Soomaaliya, taaso u dhiganta shan meelood meel faa’idada maraakiibta kallumeysiga reer Yurub ay ka helaan suuq gaaynta kallunka Soomaaliyeed oo sharci darrada u jillaabtaan.\nDanjire Mudane Yusuf Baribari wuxuu kaloo hoosta ka xariiqey dhaqaalaha uu Midowga Yurub iyo dalal kale ay ku bixiyaan hawlgalka milateri lagu andacoodo in looga hortagayo falalka waxa loogu magac darey burcad badeedka. Sida la ogsoon yahay tirada maraakiibtaas waxeey sare u dhaaftey 30.\nTeeda kale wuxuu qeexey sababta maraakiibta isaga gooshta baddeena sare loogu qaadey caymiska maadaama u dalkeena hooyo ku sii kordhayaan falalka loogu magac darey burcad badeedka. Sida la wada ogsoon yahay dalkeena hooyo wuxuu ku yaalaa aag addunka ku leh ahmiyad gaar ah oo istaraatiiji ah.\nHasa yeeshee marka dhinaca kale laga eego, Danjiruhu wuxuu si cad u soo xigtay faalo uu dhowaan ku nuux nuuysadey khabiir ku takhasusey arrimaha Soomaaliya magaciisuna yahay Prof Ken Menkhouse. Oraahda khabiirkaan uu Danjiruhu soo xigtay waxaa ka mid ah: “maadaama ay illaa iyo haddeer ay fashilmeen seddaxdii Qaraar ee Golaha Amaanka QM iyo hawlgalka ay ku hawlan yihin maraakiibta dagaalka, waxaa taagan su’aal oranaysa in maraakiibta dagaalka ay badda Soomaaliyeed u joogaan arrimo la xiriira xog raadin iwm oo ay la dagaalnka burcad badeeda uu yahay maqaar saar”.\nDanjiruhu wuxuu si cilmiyeeysan u sharraxay sababta falalka loogu magac daray burcad badeedka ay uga dhacaan inta badan badda ku teedsan Puntland. Sababta ugu muhiimsan wuxuu ku tilmaamey mid dabiici ah oo uu alle abuuray, taasoo ah cimilida badda Puntland.\n1) 60 Km baa u dhaxeysa xeebteena iyo bohosha aad u dheer ee ku taal badweeynta;\n2) waxaa jirta mowjad ka dhalata badda hoosteeda taas oo sare u soo qaada nafaqada uu kalluunka ku nool yahay.\nBadda ku teedsan Puntland waxaay ka mid tahay shanta goobood oo ugu kalluun badan adduunka oo dhan.\nDanjiruhu wuxuu kaloo soo xigtay qoraal cilimiyeeysan oo uu dhoowr bilood ka hor uu qoray Mudane Maxamed Abshir Waldo kaasoo falalka kallumeysiga sharci darrada, aasida sunta haraadiga warshadaha dalalka horey u marey iyo afduubka maraakiibta u bixiyey: falalka burcad badeedka mataanha ah (twin piracy).\nKa dib bur-burkii nidaamkii kaligii taliyihii Alle ha naxariistee Maxamed Siyaad Barre, maraakiibta kallumeysiga addunka waxaay ku soo jabeen badda Soomaaliyeed gaar ahaan mida ku teedsan Puntland, waxeeyna ku dhiiradeen in ay xeebta agteeda ka kallumeystan. Arrintaan oo ku saleesan xad gudub aan xad lahayn, waxeey kalliftay in kallumeeysatada Soomaaliyeed ay ka dhidhiyaan iskana caabiyaan.\nSida aynu wada ogsoonahay sanadihii la soo dhaafay maraakiibtaan waxeey si naxaariis darro ah u dileen kallumaysato Soomaaliyeed oo tiro badan.\nDanjiraha Soomaaliyeed wuxuu Xildhibaanada Midowga Yurub labo jeer su’aaley. Maxeey tahay sababta aan Qaraarada QM, Midowga Yurub iyo gaashaanbuurta NATO loogu soo hadal qaadin sharci darrada looga kallumeysto badda Soomaaliya?\nSababta kale ee sida gaarka ah xasaasiga u ah oo dhallin yarada Soomaaliyeed ku kalliftay in ay ka dhiidhiyaan waa sunta haraadiga warshadaha ee halista ah oo dalkeena hooyo lagu aaso.\nDanjire Yusuf Baribari wuxuu si cad oo ay ku dheehan tahay wadaninimo iyo geesinimo lixaad leh qodobada kor ku xusan ku sifeeyey in ay sal u yihin falalka loogu magac darey burcad badeedka.\nSharaxaadaan dheer ka dib wuxuu u gudbay xalka uu u arkey in uu habboon yahay.\nUgu horrayn wuxuu hoosta ka xariiqey in dhibaatada jirta ay tahay mid ka aloosan carriga Soomaaliyeed taa awgeedna uu si cad ugu booriyey in DFKMGS iyo Dowladda Puntland ee Soomaaliya lagala tashado qorshe kaste ku saleesan sidii xal waara loogu heli lahaa sababaha salka u ah falalka loogu magac darey burcad badeedka.\nGaar ahaan wuxuu ku booriyey in Dowladda Puntland ee Soomaaliya la siiyo dhaqaale iyo taakuleen qalab ay u baahan tahay si ay ugu adeegto shacabka Soomaaliyeed ee tabaaleysan gaar ahaan kuwa ku nool xeebta. Iyo qalabka lagu sugi karo amaanka berriga iyo baddaba.\nDanjiraha Soomaaliyeed wuxuu ku baaqey in sida ugu dhaqsi badan dalkena hooyo gudahiisa lagu qabto shir-weyne caalami ah oo heer sare oo looga hadlahayo sida xal loogu heli karo sababaha salka u ah falalka loogu magac darey burcad badeedka.\nDanjire Mudane Yusuf Baribari wuxuu si cad hoosta uga xariiqay in falalka loogu magac daray burcad badeedka ha noqdeen kuwa kallumaysiga sharci darrada, sunta la aasayo ama maraakiibta la af duubayo ay intuba ka soo hor jeedaan danta shacabka Soomaaliyeed. Taa awgeedna waxaa loo baahan yaahay in si deg deg ah loo maareeyo.\nSidoo kale wuxuu ku baaqey in si deg deg ah loo adeegsado waaxda farsamo ee Booliska iyo Ciidamada Qalabka Sida ee AMISOM (engineering corps) kuwaasoo inta badan loogu gurmado Shacabka dhibaataysan marka uu dhaco dhul gariir, daadad, abaar iwm. Inta ay gar gaarkaan u fidinayaan Shacabka Soomaaliyeed waxaay qalabayn iyo tababari karaan waaxda Ciidanka iyo Booliska Soomaaliyeed. Waxaan 100% habboonaan laheeyd in barnaamijkaan uu dhinac socdo dhismaha Ciidanka Soomaaliyeed ee Badda ilaaliya.\nDanjiruhu wuxuu si cad u codsadey in si deg deg ah shacabka Soomaaliyeed ee sida ba’an u dhibaateeysan loo qodo ceelal biiyo, loogu dhiso rug caafimaad, dugsi waxbarasho, guryo rakhiis ah, dekedo yar yar loogu talo galey kalluumeysatada, iwm. Iyo in la dhiso hay’ado ay ka mid yihin:\n1) Hay’adda Daryeelka Badda iyo khayraadka badda ku nool (Somali Marine Agency);\n2) Hay’adda Daryeelka Bay’adda, Somali Civil and Environmental Protection Unit (Early Warning System including monitoring, assistance and prevention of any natural or man-made calamities) iyo;\n3) Dugsiga Badda (Somali Maritime School).\nIntaa waxaa dheer lehna ahmiyad gaar ah in la hir geliyo mashaariic hor u marin dhaqaale iyo in la dhiso shirkado kallumeysi (joint ventures) kuwaasoo saami laga siiyo kallumaysatada Soomaaliyeed ee dan yarta ah. Iyo in shirkadahaan cusub loo ogolaado in si toos ah u suuq geeyaan dalalka ku bahoobay Midowga Yurub iyo Aasiya kalluunka ay jillaabtaan.\nHaddii qorshaha kor ku xusan la fuliyo, Danjiraha Soomaaliyeed wuxuu hoosta ka xariiqey in shacabka Soomaaliyeed ay si dhab ah u dareemi doonaan in la sugayo xaqa ugu muhiimsan uu aadanuhu leeyahay, kaasoo ah in uu ku noolaado nolol sharaf iyo karaama leh. Danjiruhu wuxuu ka digey in haddii ay dhibaatada haddeertaan aloosan sidaas lagu eegto ay ka dhalan doonto cawaaqib xumo.\nDanjiruhu wuxuu ku nuux nuuxsadey dhaqaalaha ku baxa hawlgalka maraakiibta dagaalka Midowga Yurub, kuwaasoo aan so hoyi karin natiijo wax ku ool ah waayo badda oo baaxad weeyn, hab dhaqanka ragga loogu magac darey burcad badeedka iyo in dhibaatadaan lagu xallin karo berriga, laguna xallin karo hor u mar dhaqaale. Taas oo in aad u abadan ka yar dhaqaalaha ku baxa hawl galka maraakiibta dagaalka.\nDanjire Mudane Yusuf Baribari wuxuu Xildhibaanada iyo dhamaan dadka ka soo qaayb galey shirka u turjumay tixda Soomaaliyeed ee oranaysa:\nSeddax lagama biskoodo:\n1) Gardarro garab og;\n2) Gaajo guri og iyo\n3) Bugto geeri og.\nWuxuuna ku yiri tixdaan waxeey si dhab ah u koobeeysaa dareenka ku jira shacabka Soomaaliyeed.\nDanjiruhu wuxuu kaloo ku baaqey in urururada bulshada rayidka oo wax qabadkoodu muuqdo ay ciyaari karaan kaalin muhiim ah sidii shacabka looga dhaadhicin lahaa dhibaatada loogu magac darey burcad badeeda ay ku hayaan bulsha weeynta Soomaaliyeed.\nKhudbadiissi dheereeyd Danjiruhu wuxuu ku gunaanadey qeeyb ka mid ah khudbaddii uu 28 Oktoobar 2009 Raisul Wasaare Mudane Cumar Cabdirashid Cali Sharmaarke ka jeediyay daarta loo yaqaan Chattam House oo ku taal magaalada London. Sida la wada ogsoon yahay Raisul Wasaaraha wuxuu hoosta kaga xariiqey in shacabka Soomaaliyeed uu xaq u leeyahay in uu helo nabad iyo hor u mar. Ajaanibtii shirkaas ka qaayb gashey wuxuu si toos ah u su’aaley meesha laga soo jillabay kallunka loo nadiifiyey ay cunaan? Wuxuuna ku tilmaamay nasiib darro in Soomaalida lagu sifeeyo burcad badeed maadaama baddoodu loogu yimid. Wuxuu sidoo kale xalka ugu wanaagsan ku tilmaamey hor u mar dhaqaale in loo fidiyo Shacabka Soomaaliyeed. Mudane Cumar Cabdirashiid Cali Sharmaarke wuxuu hoosta ka xariiqay in uu doonayo in uu joojiyo falalka sharci darrada, wuxuuna ku nuux nuuxsaday in Soomaalida oo kaliya ay xasilin karaan dalkooda.\nWuxuu si cadaan ah daboolka uga qaadey in QM, Midowga Afrika,\nMidowga Yurub, Mareekanka ama Ingiriiska aysan dejin karin dalkeena hooyo. Wuxuuna ku dhiidhiyeey in Soomaalidu ay xasilin doonaan dalkooda hooyo.\nDanjiraha Soomaaliyeed wuxuu khudbadiisa ku gunaanadey in DFKMGS iyo Dowladaha kale ee ka dhisan gobolada Soomaaliya ay dadaalayaan, wuxuuna ka codsadey dalalka Soomaaliya saaxiibada la ah ama daneeya in Maamulada dalkeena kala shaqeeyaan mashaaric hor u marin dan u ah labada dhinac.\nKhudbadda Danjire Mudane Yusuf Baribari ka dib waxaa hadalka qaatey hawl wadeen sare ka tirsan Midowga Yurub. Wuxuu soo dhoweeyey khudbadda Danjiraha Soomaaliyeed wuxuuna sharaxay nuucyada mashaariicda ay ka fuliyaan Soomaaliya. Wuxuu kaloo xaqiijiyey in ay dhab tahay in kallumaysiga sharci darrada iyo sunta lagu aaso Soomaaliya ay sabab u yihin falalka loogu magic darey burcad badeedka. Hasa yeeshee sida la wad ogsoon yahay ragga ka faii’deysta af duubyada maraakiibta shisheeye ay dantoodu tahay madax furashada ay ka helaan.\nHawl wadeenkaan sare wuxuu soo bandhigay tirada maraakiibta sharci darrada uga kallumaystay Soomaaliya sanadkii 2007. Taas oo sare u dhaaftey 1000 maraakiib. Isagoo hadalkiisa sii watey wuxuu yiri in haddii badda Soomaaliyeed ay hesho Dowlad daryeelaysa kana ilaaliso maraakiibta tirade badan ee ka kallumaysta in kallunku uu dib ugu tarmi doono.\nHawl wadeenkaan wuxuu kaloo daboolka ka qaadey in xukunkii kaligii taliye Alle ha unaxariistee Maxamed Siyad Barre uu heshiis laga galay shirkado kala duwan si dalka Soomaaliya loogu aaso 500000 oo tan ee suntan haraadiga warshadaha dalalka horey u marey. Wuxuu ku darey in lacagta lagu heshiiyey ay aheeyd 80 Milyan oo Doolar. Ka dib marka xukunkii kaligii taliyahii uu bur buray shirkadihii heshiiskaas loo saxiixey hawshooda beey si wateen, waliba ayagoo kharash aad u yar ku bixiyay.\nMarkuu warbixintiisa dhameystay, dhoowr Xildhibaano baa hadalka qaatey. Waxeey soo dhoweeyeen oo ay ayideena khudbaddii dheereeyd uu goobta ka akhriyey Danjire Mudane Yusuf Baribari. Hasa yeeshee haweeney u dhalatey dalka Faransiiska darajadeeduna tahay Danjire oo Wasaarada Arrimaha Dibedda dalkeeda xiriirye uga ah la dagaalaanka falalka burcad badeedka adduunka oo dhan waxeey dhoowr jeer isku deyday in ay dafirto in marakiib laga leeyahay dalalka ku bahoobey Midowga Yurub ay si sharci darro ah uga kallumeystaan Soomaaliya.\nMaadaama uu Danjire Mudane Yusuf Baribari ku adkeeystay in ay jiraan uuna diidey in uu carrabka ku dhufto dalalka laga leeyahay, waxaa hadalka qaatey Gaashaanle Sare ee Cidamada Badda Faransiiska oo ka mid ah taliska hawlgalka milateri ee loo yaqaan Atlanta uu leeyahay Midowga Yurub. Gashaanluhu wuxuu taageeray warbixinta Danjire Mudane Yusuf Baribari. Mowqifka Gaashaanluhu waji gabax buu ku noqday haweeneydaas damacday iney dafirto xaqiiqada jirta.\nUgu dambeeyntii shirkaan waxaa ka hadley Masuul ka tirsan Wasaaradda Arrimaha Diibedda iyo Iskaashiga Caalamiga ee Jibuuti ka ahna National Focal Point (xiriiriyaha guud ee u qaabilsan arrimaha Soomaaliya iyo la dagaallanka burcad badeedka). Wuxuuna ahaan jiray Ku Xigeenka Qunsulyadda Soomaaliyeed ee Brussels. Waxaana dhalay Alle ha naxariistee Wasiirki hore ee Gaashaandhigga Jibuuti\nMudane Maxamed Idris Faarax wuxuu ku celceliyey sida ay u habboon tahay in ciidamada Soomaaliyeed lagu taba baro Jibuuti. Sida la wada ogsoon yahay Mareekanka waxaay go’aan ku gaareen in Uganda ay ku tababaraan ciidaan Soomaaliyeed. Dalalka Midowga Yurubna sidookle waxaay go’aan ku gaareen in ay iyaguna Uganda ku tababaraan ciidan Soomaaliyeed, asgoo taa ka faaideysanay ayuu arinkaas madashii ka jeediyay.\nLabada Danjire Soomaaliyeed ee shirka laga casumay su’aal baay madasha ka jeediyeen ka dib marka hawlwadeeno dowlada Faransiiska oo ugu horreeyo Wasiirka Difaaca iyo hawlwadeenka dowlada Jibuuti ay ku adkeeysteen in ciidanka Soomaaliyeed lagu tababaro dalka Jibuuti.\nSua’aasha ey weeydiiyeen waxeey aheeyd: maxeey tahay sababta aan dalka Soomaaliya lagu tababari karin ciidan Soomaaliyeed iyo faa’idada ugu jirta howlahani Dalka Jabuuti?\nDowladda Jibuutina waxey manata ka mid noqotay cadawaga Soomaaliyeed ee jaqaya dhiiga Shacabka Soomaliyeed waxeyna si xad dhaaf ah uga faa’idaysaneysaa burburka Soomaaliya oo dalaal ka noqoto wax kaste oo Soomaaliya loo qabanayo.\nHalkaan hoose ka akhri sirta guracan ee Dawlada Jabuuti iyo profesor Ibi isku baheysteen in ay ku xagal daaciyaan xasilinta Dalka Somalia, iyo burburinta Heshikii DFKMGS iyo Puntland ee Galkacyo 23-August.\nMarwooyinka iyo Mudanayaasha sharafta leh ee akhrista Boggan waxana xusuusinayaa,Qaraarkii muhiimka u ahaa umada Soomaaliya uu Golaha Xuquuqal Insaanka QM ee Geneva si aqlabiyad ugu dhawaaqay 2 Oktoobar 2009, Tasoo dor weyn u ka qaatay kana jeediyay Qudbado Ahmiyad weyn ugu fadhiya Shacabka Soomaaliyeed Danjiraha Soomaaliya u fadhiya xaruunta QM ee Geneva, Mudane Yusuf Maxamed Ismaaciil Baribari…\nIsku soo wada duuboo shirkaan taariikhiga ah ee 19 november 2009 lagu qabtey Baarlamaanka Midowga Yurub waxaa lagu tilmaami karaa shirka caalamiga ugu horeeya oo si ay ku dheehan tahay geesinimo, wadaninimo iyo hufnaan uu mas’uul Soomaaliyeed u soo bandhigay xaqiiqada dhabta ah ee ka jirta Soomaaliya, xaq darrada ba’an ee baahsan oo lagu hayo Shacabka Soomaaliyeed, gaar ahaan kuwa saboolka ah iyo sida xal loogu heli karo.\nHadda iyo dan DFKMGS, Dowladda Puntland ee Soomaaliya iyo Somaliland waxaa laga dhowrayaa wax qabad dhab ah oo la taaban karo maadaama khatarta iyo dhibaatada sunta halista ee haraadiga warshadaha aysan innaba ha yaraatee shaqo ku lahayn siyaasada hoose la isku haysto, umadana ay iyagu xal kasugayaan, aakhiro iyo aaduuna wax laga weydiinayo umada ay horjoogan.\nWaxaa intaa sii dheer in inta aad isku haysataan kursi aan qiimo laheeyn in Shacabka aad matilaysan ay si baaba’ayaan iyo in fowdo kaste sii kordheyso. Taasoo ay la mid tahay suntan dalkeena hooyo lagu sii aasayo, kheeyraadkeena oo sharci darro lagu guranayo, daawo iyo raashin dhacay Shacabka laga iibinayo iwm.\nWaxaad ogaataan in muwaadin kaste oo Soomaaliyeed idin su’aalayo yaad madax u tihin. Sidoo kale wuxuu idin leeyahay haddii uu in yar oo damiir ah idinku harey Raxmaanka ka baqa.\nIl – allidamaale.com\n“Puntland xil ayaa ka saaran amaankeeda, cid kasta oo loo arko in ay wax u dhimaso amnigana sharciga ayaa la hor gaynayaa” Md. Gaashaan.\nWarbixin – Safarkii Marwo Caasha Geelle Diriye ee Boston.


XOG: Waa maxay ujeedada Socdaalka M/weynaha DDS ee Eritrea kuwajahan? – Puntlandtimes\nXOG: Waa maxay ujeedada Socdaalka M/weynaha DDS ee Eritrea kuwajahan?\nSeptember 16, 2018 W LAASCAANO\nASMARA(P-TIMES)_ Madaxweynaha Ismaamulka Soomaalida Mustafa Maxamed Cumar ayaa ku sii jeeda magaalada Asmara ee dalka Eritrea, isagoo halkaas u tagaya arrimo xasaasi ah oo qeyb ka ah isbedelka muga-weyn ee ka hilaacay dalka Itoobiya.\nMadaxweynaha Ismaamulka Soomaalida ayaa tagaya Asmara, wuxuuna kulamo la yeelan doonaa Madaxda ugu sareysa Jabhada Xoreynta gobalka Soomaali Galbeed ee ONLF, isagoo kala hadlaya sidii ay dib ugu laaban lahaayeen Jigjiga oo ay si nabad ah kusoo bandhigi lahaayeen fikradahooda.\nMadaxweynaha oo ay wehliyaan xubno katirsan Ismaamulka Soomaalida iyo Heer Faderaal ayaa dooda muhiim ah la yeelan doona madaxda Jabhadda ONLF, waxaana qodobada ugu badan ee laga hadli doono kamid ah sidii isbedelkan socda looga faa’iideysan lahaa.\nSoomaali Galbeed ayaa doonaysa in ay hesho Xaquuqaha ay ku leedahay dawladda Faderaalka ee Itoobiya, sidaas oo kale qorshaha la xariira dib u bedelida Dastuurka Itoobiya iyo sidii loo heli lahaa cadaalad ayaa kamid ah qodobada doodaha ugu badan ka dhalan doonaan.\nMadaxda Jabhadda ONLF iyo Ismaamulka Soomaalida hogaankeeda cusub ayaan isku diidaneyn dhamaan qodobada wada xaajoodyada, iyadoo uu Madaxweynaha cusub xooga saarayo sidii loo heli lahaa ummad isku kalsoon, kana gudubta marxaladdaha adag ee maanta la dul-taagan yahay.\nXog laga helay dhinaca Madaxa ugu sareeya Jabhadda ONLF Admiral Maxamed Cumar Cismaan ayaa sheegaysa in ay diyaar u yihiin in ay saxiixaan heshiiska uu garwadeenka ka yahay Mustafa Maxamed Cumar oo ay qeyb kanoqdaan in la bedelo fikradihii hore, lana hirgaliyo heshiiska xabad joojinta ah ee ay horey dhinaceeda ugu dhawaaqday.\nItoobiya isbedel weyn ayaa ka dhacay, dhamaan Jabhaddaha kala ah OLF, GINBOT 7 oo labaduba ahaa kuwa mucaarad ah, kana soo kala jeeday Qowmiyada Oromadda iyo Axmaaradda ayaa hadda ku sii biiray dawladda uu hogaaminayo Dr Abiy Ahmed, waxayna soo dhaweyn balaaran kula kulmeen magaaladda Addis Ababa iyo deegaanadooda.


Wariye wareystay ganacsade taageersan Al-Shabaab oo la xiray\nMUQDISHO, Soomaaliya - Wariye C/llaahi Kulmiye Caddow ayaa la xiray, saddex maalmood kadib markii uu wareystay ganacsade Abuukar Cumar Cadaan oo si cad u shaaciyay inuu taageersan yahay fekerka xagjirka Kooxda Al-Shabaab.\nCiidamada NISA ayaa xalay saqdii dhexe gurigiisa kala soo baxay wariyaha, iyagoo ku xiran goob aan la ogeyn, laakiin kamid ah magaaladda Muqdisho, waxaana xariga suxufiga cambaareeyay kooxaha u dhaq-dhaqaaqa xoriyadda hadalka iyo warbaahinta.\nAbuukar Cumar Cadaan ayaa sheegay inuu taageersan yahay dagaalka Al-Shabaab kula jirto Ciidamada DF iyo xulufadooda AMISOM. Ganacsadahan ayaa lagu xasuustaa inuu dhaqaale badan ku taageeray Midowgii Maxkamadaha Islaamiga 2006.\nWariye C/llaahi Kulmiye ayaa wareysigan u qaadey Radio Kulmiye, oo xaruntiisu tahay Muqdisho, mana jirto wax tallaabo ah oo maamulka Idaacadda laga qaadey, maadaama la ogyahay inay bixiyeen ogolaanshaha wareysiga, qeybna ka qaateen diyaarintiisa.\nQoyska ayaa ka cabsiga qaba in suxufiga la dilo ama ugu yaraan jirdil lagu sameeyo, waxayna ka dalbadeen madaxda DF inay si dhaqsi ah dib ugu soo celiso xoriyadiisa, maadaama lagu haysto kaliya shaqadiisa wariye-nimo.\nNISA ayaa horey loogu eedeeyay xarig iyo handadaad joogto ah inay ku hayso wariyeyaasha ka howlgala warbaahinta madaxa-banaan ee Muqdisho, iyadoo xaruumaha warbaahineed ay ku sameyso feef-reeb [Censorship], taasoo lidi ku ah shurciga dalka.\nDuqa Muqdisho ayaa sheegay in shacabka uu ka raali gelinayo dhibaatooyinka kasoo gaarey...\nXubno laga eryay sirdoonka Soomaaliya iyo sababta oo la shaaciyay\nSoomaliya 18.06.2019. 23:50\nNISA oo hakisay qandaraas uu saxiixay Wasiirkii hore ee Amniga\nSoomaliya 04.11.2018. 01:14\nKoox ka shaqeysa lacag dhaqidda oo lagu qabtey Garoonka Muqdisho iyo Xildhibaan ku lug yeeshay\nSoomaliya 11.10.2018. 09:37


Tacsi: Marxuum Xasan Abshir Faarax\nMarxuum Warsame Cabdullahi Cali (Warsame Indhool)\nTaariikh noloeedkii Marxuum Warsame Cabdullahi Cali, JD (WARSAME INDHOOL\nAllah u naxariiste waxaa dalka Masar ku geeriyoodey bishii Janaayo 15-keedii sanadkan 2021, mudane Warsame Cabdullahi Cali oo ahaa halyey karaamo badan ku lahaa bulshada soomaliyeed.\nWuxuu ku dhashay magaalada Xuddur ee gobolka Bakool taariikhdu markay ahayd 26 Maajo sanadkii 1944. Wuxuu dugsiga hoose iyo midkii dhexeba ku soo dhigtey magalada Muqdisho, Scuola degli Orfani. Sanadku markuu ahaa 1958 ayuu indho beeley sababo caafimaad awgood.\nSanadkii 1961 ayuu wuxuu ku guuleystay deeq waxbarasho halkaas oo uu ugu kicitamey dalka Talyaniga. Dugsiga sare wuxuu ka bilabey Liceo Scientifico Galvani ee ku yaal magaalada Bologna asagoo ku wanagsana luqadaha giriiga iyo laatiinka, kuwaas oo markii danbe u fududeyay inuu ku biiro Jaamacadda Bologna ee ku taal dalka Talyaniga.\nMudane Warsame wuxuu kale oo uu wax ku bartay Istituto Cavazza Per i Ciechi oo ah machadka ugu taariikhda weyn ee ay wax ka bartaan dadka aragga la’ ee dalka Talyaaniga. Jaamacadda wuxuu ku biiray kulliyadda sharciyada wuxuuna ku taqasusey Diritto del Lavoro oo ah shuruucda shaqaalaha.\nBuugiisi jaamacadeed wuxuu ka qoray xuquuqda dadka curyaanka ah ay ku leeyihiin shaqo helidda iyo insaanimada loo baahan yahay in laga dhaqan geliyo goobaha iyo rugaha shaqaaleed ee dowladda.\nDalkiisa wuxuu ku soo laabtey dhamaadkii 1970 wuxuuna shaqo ka bilaabey Wasaaradda Garsoorka iyo Arrimaha Diinta wuxuuna aad ula shaqeyey hawl wadeenadii ku mashquulsanaa sharci dejinta iyo abaabulka sharci hindiseedyada ku qotoma xuquuqda iyo daryeelka dadka aragga la’, iyo dhamaan dadka u baahan gargaarka dhinaca shaqada.\nSanadku markuu ahaa 1973 wuxuu noqday agaasimaha guud ee Waaxda Sharci Dejinta iyo Heshiisyada ee wasaaradda halkaasoo uu ka shaqaynayey illaa iyo sanadkii 1977.\nWuxuu ka mid noqday Golaha Dhexe ee XHKS sanadkii 1977 halkaas oo uu ka bilaabey abaabulka iyo asaaska Ururka Dhaqdhaqaaqa Iskaashatooyinka Soomaliyeed, UDHIS. 1978 wuxuu noqday Guddomiyihii ururka UDHIS. Wuxuu kale oo ahaa xildhibaan ka tirsan Golaha Shacabka laga bilaabo sanadka 1980.\nAllah u naxariistee marxuumka wuxuu ahaa qof aad u jecel gargaarka iyo caawinaadda dadka saboolka ah dhinac walba, wuxuu kale oo kaalin balaaran uga soo qaatey dariiqooyinka diiniga ah, qaasatan Qaadiriyada. Wuxuu ka tegey 33 qofood oo ah wuxuu dhalay iyo waxay sii dhaaleen. Waxaan Ilaahey subxanahu watacaala uga baryaynaa inuu jannadii ka waraabiyo.


Harowo.com | HarawoNews – Somalia Information & Analysis – Afar Dal oo Yurub doorashada 2017 qaadaya Wadada Trump u xaadhay Ee Ajnabi/Muslim nacaybka ah\nAfar Dal oo Yurub doorashada 2017 qaadaya Wadada Trump u xaadhay Ee Ajnabi/Muslim nacaybka ah\nNov 12, 2016 SOMALI NEWS 0\nQaar ka mid ah jaraaidada waaweyn ee dalalka Yurub waxay cinwaankooda far waaweyn ku qoreen kalmadahan(Here are the countries that can follow Trump’s way in 2017) “oo soomaali ku noqonaysa wadamada sanadka 2017 qaadi kara jidka Trump” ama waxan odhan karnaa wadada shacbiga maraykanku mareen, waxay intaa sii raaciyeen “Trump is just the beginning” Trump waa bilow kaliya oo macnaha ka dambeeyaa yahay hadeed waa Tusbax furtay. Murti soomaaliyeedna waxay tiraa geela duqdiisu durduriso aarankana maxaad ka filaysaa. Marka wadankii dunida Dimuqraadiyada iyo is-dhexgalka bulshooyinka horseedka u ahaa uu albaabka ka baxo wadamadii kale ee uu dabarka u ahaa maxay samaynayaan.\nWelwelka ugu wayn ee wax garadka Yurub qabaani waa saamaynta doorashada maraykanku ku yeelanayso siyaasada Yurub iyadoo jaanis siinaysa xisbiyada xagjirka ah ee xumaanta la muudh-muudhay.\nTan iyo intii dalka boqortooyada ingiriiska oo ay ehel yihiin dadka cad ee maraykanka uu ka baxay Midowgii Yurub waxa sii xoogaysanaysa aragtida kala guurka ama kala gurashada reer galbeedka si uu wadan waliba ugu madaxbanaanaado go’aamadiisa iyo danihiisa gaarka ah. Ka bixitaanka Ingiriiska ee midowga yurub waxay qayb libaax ka qaadatay dhiiri-galinta shacbiga mareykanku ay ku dhiiradeen inay codkooda siiyaan Trump oo ololaha ku galay waxyaabo badan oo siyaasiyiinta wadamada ilbaxa ah hagi jirtay ay u arkayeen dib u dhac iyo wax lasoo dhaafay.\nHadaba Qaar badan oo ka mid ah hogaamiyayaasha mucaaradka ee ku mashquulsan siyaasada fogaatay ee faashistiga ah ayaa ka mabsuuday guusha Donald Trump iyagoo u arka fursad iyo guul usoo hoyatay aragtidoodii hangoolka dheer la isaga hayay iyagoo wakhti xaadirkan si fudud ugu qancin kara bulshada waxa ay rabaan.\nInta badan wadama shil-shilis ee reer Galbeedku waxay u arkaan in la isku tun go’ay dhinaca dhaqaalaha kadib markii la dhisay Yurub sal-balaadhan oo yurubta bari oo caydh ah lagu soo daray midowga, taasoo sabab u ahayd ka bixitaanka boqortoyada UK,\nArinta qaxootiga khaasatan muslimka ah ayaa iyadu noqotay muftaaxa hogamiyayaasha garabka midig ku furfuraan qalbiyada shucuubta yurub oo aragtida sinnaanta ee xisbiyada garabka Bidix u xidhnaa tan iyo wixii ka dambeeyay dagaalkii 2aad ee dunida.\nJihada Cusub ee hogaamiyayaasha reer Galbeedku shicibkooda u jeexeen ayaa laga cabsi qabaa inay colaado cusub abuurto dibna ugu celiso raadkoodii. Waxa dhici karta in wadamada buur-buuran ee reer galbeedku ka mid noqdaan Ilbaxnimoyinkii dunida soo maray oo taariikhda dugsiyada lagu dhigan doono.\nIfafaalaha muuqda waxan la qariibsan karin in dhawaan ururada xagjirka ahi gabi ahaanba wadamada yurub ka faraxashaan, marka ay la wareegaanna ay sharciyadii hore oo dhan rifi doonaan kuwo cusubna dhaqan galin doonaan. Sharciyada cusub ee welwelka weyn laga qabo waxa ka mid ah kuwa soo galootiga.\nWaxyaabaha isbedeladani la iman doonaan saamaynta ay ku yeelan doonaan dadyowga muslimka ah ee ku dhaqan wadamada aan muslimka ahayn i waxay noqon doontaa mid weyn oo welwelkeeda leh.\nXuquuqda sinnaanta, madaxbanaanida iyo ixtiraamka iyaga iyo diintooduba ay dalalkaas ku haystaan masii jirayso.\nSiyaasadaha cusubi waxay wataan afkaaro qallafsan oo ka dhan ah diinta Muslimka iyo dadka muslimka ah. Waxay faro-galin doonaan masaajidada, madarasadaha iyo barashada quraanka, labiska hablaha muslimka ah, cuntada IWM. Waxay soo rogi doonaan goobaha shaqada iyo waxbarashada qawaaniin odhanaysa waa in dadka noo yimi ku dhexmilmaan bulshadayada,taasoo macnaheedu tahay inay dhaqamadayada qaataan.\nAfarta wadan ee dhawaan doorashadu ka dhacayso ee qaadaya dhabbada Trump waxay kala yihiin\nOstarika, Holanad, Faransiiska iyo Jarmalka, Ostarika oo bisha dambe ay ka dhacayso marka laga reebo sadexda kale 2017ka ayay ka qabsoomaysaa\nHoland waxay qabsoomaysaa 15ka Mars 2017 . Hogamiyaha ururka xagjirka ah ee Trump jidka u xaadhay waxa la yidhaa Geert Wilder. Waa ninka ku caanbaxay Muslim naceybka.\nWuxu ballan qaaday sadex arimood, 1. Masaajidada inuu xidho. 2. Quraanka inuu ka mabnuuco Holland. 3, Inuu Yurub ka baxo.\nOstarika waxay dorashadu qabsomaysaa dhamaadka sanadkan, ballan qaadyada hogaamiyaha xisbiga xagjirka ah ninka la yiraa Norbert Hofer ee Trump jidka u xaadhay waxa ka mid ah la dagaalanka soogalootiga iyo inuu ka baxo Yurub, muslina hadalkiisaba daa.\nMarine Le Pen waa hogamisada xisbiga Front National ee dalka Faransiiska waa haweenaydii ka mashxaraday doorashadii Trump, Haweenaydani waxay ballan-qaaday hadii ay guulaysato in ay soo celinayso xukunkii dilka ahaa, dalka Fransiskana ay ka saarayso midowga Yurub,cadaadiska muslimiinta dalkaas ku dhaqanina waa himiladeeda, doorashaduna waxay dhacaysaa Abril iyo May 2017.\nJarmalku wuxu ka midyahay dhidibada Yurub doorashadiisu waxay dhacaysaa Dayrta sanadka 2017, waxa hubaal laga dhigayaa in xisbiga xagjirka ah oo dhawaan faro-cidideed lagaga badbaaday uu talada dalkaas la wareego, wuxuna noqonayaa xisbigii koowaad ee ajnabi la takoor ah ee Hitler dabadii saaxadda soo fuula.\nSheekaba waxay taagantahay Qaarada Yurub iyo Dadkii usoo qaxay. Bal aan dhawrro dharaaro soo socda.\nAfar Dal, Ee Ajnabi Muslim, Jihada Cusub, Wadada Trump\nDAAWO Sweden oo laga cabsi qabo in doorashada 2018-ka ay ku dhacdo gacanta xisbiga xagjirka iyo socod ay ku mareen Caasimada Degdeg:- Trump oo Noqonaya Madaxweynaha Maraykanka iyo Doolarka oo Dhulka Galay + Faa'idada ugu Jirta UK


Wixii uu Alvaro Morata xalay ku yiri garsoore Pasqua oo la kashifay | Hadalsame Media\nHome Ciyaaraha Wixii uu Alvaro Morata xalay ku yiri garsoore Pasqua oo la kashifay\n(Torino) 29 Nof 2020 – Alvaro Morata ayaa rooso la laqsiiyey dhamaadkii ciyaartii Benevento-Juventus oo 1-1 ku dhamaatay, balse hilinka Sky Sport ayaa kashifay waxa uu ahaa hadalka uu garsooraha ku yiri laacibka Spanish-ka.\nIsla Morata ayaa ahaa midkii goolka u bilaabay ciyaartii Ciro Virgorito balse kooxda Filippo Inzaghi ayaa uga daba keentay gool uu dhaliyey Gaetano Letizia.\nJuventus ayaa sidoo kale aad u hollineeysey inay markale ciyaarta hoggaanka u qabato gelinkii 2-aad ee ciyaarta, iyadoo uu Morata doonayey in rigoore loo dhigo dhamaadkii ciyaarta.\nFabrizio Pasqua oo aan rigoorahaa dhigin ayuu markii ay ciyaartu dhamaatay wuxuu Morata ku yiri, sida uu qaboSky Sport: “Kaasi wuxuu ahaa rigoore yax yax leh.”\nMorata ayaa hadda maqnaan doona ugu yaraan hal kulan isagoo seegaya kulanka derby Torino oo ay Granata kula yeelanayaan Allianz Stadium.\nPrevious articleSiyaasi ka hadlay sababta keentay in sahal looga adkaado kooxda Tigreega\nNext articleGOOGOOSKA: AC Milan vs Fiorentina 2-0, Southampton vs Man United 2-3 (Milan oo hoggaanka la tagtay)\n(Hadalsame) 27 Jan 2021 – HaSaamaynta carruurtu kala kulmayaan xariirrada sumaysan ama jirran had iyo goor ma noqdaan sida loo qiyaasayo ama inta la...


Turkiga oo ka tilaabsaday taako Ingiriiska u dhigay - Madaxweyne Garguurte oo aqbalay Casuumaad.\nTopnews:-Turkiga oo ka tilaabsaday taako Ingiriiska u dhigay - Madaxweyne Garguurte oo aqbalay Casuumaad.\n09 April 2013 Waagacusub.com-Madaxweynaha Somalia Hassan Mohamud Alasow ayaa wada hadalada Maamulka Somaliland ee Turkiga u xilsaaray wafdi heer Wasiiro ah oo Fawsiya Xaaji Adam madax u tahay kadib markii Dowladda Ingiriiska Cadaadis ku saartay inaan ahmiyad la siin shir gaarsiisan heer Madaxweyne Qaran. Madaxda Turkiga oo ka sii warqabtay in Dowladda Ingiriiska xasaasiyad ka qaaday shirka Maamulka Somaliland iyo Dowladda Federalka lagu wada hadalsiinaa ayaa halkii laga sugayay inay Dowladda dhexe u soo dirto Casuumaad ku saabsan wada hadalada waxaa Madaxweyne Hasaan Garguurte la gaarsiiyay Casuumaad uu si rasmiya ugu fidiyay Madaxweynaha Dalka Turkiga .sida ay Waagacusub u sheegeen Wasiiro iyo Saraakiisha Villa Somalia.\nMadaxweyne Garguurte oo gambar gaabin ugu fadhiyay in Madaxda Turkiga kala hadlaan qadiyadda wada hadalka Somaliland ayey danta ku qasabtay inuu si deg dega iskugu diyaariyo Safar uu ku tago Ankara maadama uu Martiqaad deg dega ka helay Madaxweynaha Turkiga.\nSafaaradda Ingiriiska ee Somalia ayaa la soo weriyay inay filan waa ku noqotay safarka Madaxweyne Hassan berri ugu bixi doono Turkiga maxaa yeelay waxay la ahayd in diblomaasiyiintooda xarig adag ku dabreen wada hadalka Ankara ee Somaliland .\nWasiirka Madaxtooyadda Somalia ayaa Diblomaasiyiinta reer Galbeedka u sheegay in Madaxweynaha uu Casuumaad ka helay dhigiisa Dalka Turkiga ,wuxuuna meesha ka saaray in haba yaraatee Madaxda Turkiga kala hadleen wax ku saabsan wada hadal ay la yeelanayaan Madaxweynaha Maamulka Somaliland.\nInkastoon la hubin in wada hadalka Ankara wada fariisan doonaan Ahmed Siilaanyo iyo Hassan Garguurte hadana waxaa Diblomaasiyiin ka tirsan Safaaradda Turkiga ee Somalia ku xog warameen in Madaxda Somaliland dalbatay wada hadalka Ankara ,iyadoo ujeedka ugu weyn tahay sidii Dowladda Federalka ugu ogolaan laheyd in degaanadooda laga fuliyo Mashaariicda Hay''ada Tika ee Horumarinta turkiga.\nMadaxda Turkiga lama ogga qorshaha u qarsoon laakiin sida muuqato Siilaanyo wuxuu ku mashquulsan yahay sidii uu kaga faa-iideeysan lahaa Mashaariicda Beesha Caalamka ee Maalgashiga Somalia.iyadoo aysan jirin wax uu ka qabo inuu aqbalo nidaamka Federalism-ka.\nTifaftiraha Waagacusub Dahir Alasow ayaa jooga Istanbul,wuxuuna saacado kadib gaari doonaa ANKARA,Iyadoo suurtagal tahay inaad heshaan warbixin dhameeystiran ,sida wax u dhici doonaan.


Soo dejisan HomeBank 5.0.9 – Vessoft\nالعربية, English (Great Britain), Українська, Français...\nSoo dejisan HomeBank\nHomeBank – barnaamij wax ku ool ah si loo xakameeyo lacagta. HomeBank kooban ah articles of kharashka iyo dakhliga, loo qaybiyey qaybta. Software The kuu ogolaanayaa inaad si ay u falanqeeyaan, dalban filtarrada kala duwan oo ka tarjumayaan boos dhaqaale ee foomka of garaafyo ama jaantus. HomeBank awood u in la abuuro warar faahfaahsan oo raadi articles nuqul. Software waxay leedahay interface ku ogaado iyo fududahay in la isticmaalo.\nMaamulka ool ah lacagaha\nArticles set oo ah kharashka iyo dakhliga A\nTirakoobka Muujiya ee garaafka\nHomeBank Software la xiriira:\nGraphics iyo design Hogaamiyaha adduunka ee design cajaladda iyo sawirka dhinacyo kala duwan. Software ayaa ku siinayaan shaqada mashaariicda 2D iyo 3D.\nQaar kale waxay software The in uu soo bandhigo xaaladaha cimilada adduunka oo dhan. software The awood u tahay in la raaco tilmaamayaasha kala duwan cimilada iyo muujiyaan isbedelada ay dhaceen in map-ka.\nEditor Audio Xirmo Darawalkii si loo hubiyo in loo maqli karo saxda ah ee durdurrada audio. Software waxay leedahay soo noqnoqoshada bandwidth sare iyo taageero xiriir si aad u qalabka audio kala duwan.\nQaar kale waxay Software la set ka mid ah muuqaalada sare inay la shaqeeyaan scanners. Software wuxuu isticmaalaa filtarrada iyo qalab kala duwan si ay u gaaraan wax soo saarka weyn.\nQaar kale waxay Fonctionnel outil L'shub augmenter le nombre des visiteurs du web site. Le logiciel est faa`iidaysiga comme l'de adeeg W suuq codsiga ku shub commercer les Kahor Sur l'internet.\nQaar kale waxay Macmiilku waxa uu caan si ay u helaan lacag dalwaddii. Software wuxuu isticmaalaa shabakad u gaar ah xawaaladaha ammaan iyo sirta xogta.\nQaar kale waxay Tool u xiritaanka automatic. Software ayaa awood u siineysaa inay beddelaan computer soo galay qaabab kala duwan oo la xidhi on jadwal.\nEnglish, فارسی, Русский, Tiếng Việt... HOA Tracking Database 2.4.5\nQaar kale waxay software multifunction The oo taageero ka technology casriga ah, taas oo loogu talagalay ilaalada video u sarreeyey shay gaar ah ama degaanka.\nEnglish, Français, Español, Deutsch... SugarSync 3.7.3.3\nFiles Tool in uu kaydiyo xogta ee kaydinta daruur. Software ayaa awood u geliyaan in faylasha ay u kaydinta daruur iyo bixiyaan helitaanka ah in xogta soo bixi qalabka kala duwan.\nConverters Video The Converter video MFT badasha files warbaahinta galay qaabab kala duwan. software wuxuu taageeraa audio iyo video qaabab loo jecel yahay, iyo sidoo kale inta badan qaabab image ah.\nEaseus Partition Master 11.8 Professional iyo Free\nMozilla Firefox 47.0.1 iyo 48.0b5 rc 1\nHotspot Shield 5.4.11 Free\nMicrosoft Visual C++ Redistributable 2013, 2012, 2010, 2008...


Home Wararka Mareykanka oo ka hadlay xiisadda ka taagan madaxtooyada\nMareykanka oo ka hadlay xiisadda ka taagan madaxtooyada\nMareykanka oo kamid ah dowladaha taageera Dowladda Soomaaliya ayaa ka hadlay xiisadda u dhaxeeysa Farmaajo iyo Rooble ee Manata ka taagan Gudaha Villa Somalia.\nQoraal lagu daabacay Barta Twitter-ka ee Safaaradda Mareykanka ee Muqdisho ayaa waxaa lagu yiri” Waxaan si adag ugu baaqaynaa madaxda Soomaaliya inay qaadaan tillaabooyin degdeg ah oo lagu qaboojinayo xiisadda Muqdisho, kana fogaadaan falalka kicinta ah, kana fogaadaan rabshadaha.\nMareykanka iyo dalalka kale ee Reer Galbeedka ayaa inta badan ka gaabsada inay runta u sheegaan Shaqsiga loo arko in uu carqalad ku yahay arrimaha doorashooyinka Soomaaliya.\nPrevious articleSidee RW Rooble ku tegay Xafiiskii ay ka qabsadeen Ciidamo ka Amar qaata Farmaajo..?\nNext article[Deg Deg] Abaabulka ciidankii gadood ahaa oo sii xoogeystay & Fahad oo Villada ka cararay\n14ka Oktobar maalin murugo leh & Gudigii Farmaajo magacabay oo aan...\nMaxaa looga hadlay shirka golaha wasiirada Jubbaland?.


Wefdigii Sheikh Shariif iyo Xassan Sheikh oo la fasaxay – Puntland Post\nPosted on November 10, 2019 November 10, 2019 by CCC\nWefdigii Sheikh Shariif iyo Xassan Sheikh oo la fasaxay\nWefdiga ay hoggaaminayaan madaxweynayaashii hore ee dalka Xassan Sheikh Maxamuud iyo Sheikh Shariif Sheikh Axmed oo saaka lagu xannibay garoonka diyaaradaha Muqdisho, ayaa sida la xaqiijiyay hadda loo fasaxay safarkoodi Beledweyne.\nWefdiga ayaa saacado ku xayirnaa garoonka, iyadoo diyaaraddii qaadi lahayd loo diiday in ay ka dhoofto garoonka diyaaradaha Aadan Cadde ee magaalada Muqdisho, kadib markii amar ka soo baxay dowladda la duldhigay maamulka garoonka in aysan fasixi Karin diyaaraddaasi.\nDowladda ayaa markii dambe ogolaatay in la fasaxo diyaaradda, islamarkaana wefdiga ay u amba-baxaan magaalada Beledweyne ee xarunta gobolka Hiiraan, halkaasi oo ay gaarsiin doonaan gurmad loogu tala-galay dadka ku waxyeelloobay fatahaadda webiga Shabeelle uu ka sameeyay Beledweyne.\nGurmadka waxaa bixiyay Madasha la baxday Xisbiyada Qaranka, oo ay ku midaysan yihiin inta badan Xisbiyada ka dhisan magaalada Muqdisho, kuwaasi lacag dhan $200,000 oo dollar ugu deeqay gurmadka fatahaadda Beledweyne.\nMaxaa ka jira in Deni iyo Axmed Karaash ay ciidamo ku soo daabuleen Garoowe?\nMadaxweyne Deni oo Villa Somalia ku eedeeyay in ay colaad ka hurinayso Somaliland\nDil Xalay ka dhacay magaalada Hargeysa\nPuntland: Wasiiradii dhawaan la magacaabay oo la dhaariyey\nPUNTLAND VICE PRESIDENT’S CONDOLENCES DELETED FROM FACEBOOK\nPUNTLAND ACCUSES THE INTERNATIONAL COMMUNITY OF CLAIMING UNFOUNDED ASSISTANCE FOR THE SOMALI SECURITY SECTOR\nPUNTLAND STATE RELAXES THE LOCKDOWN\nAL-SHABAAB ASSASSINATES MUDUG GOVERNOR\nPUNTLAND PARLIAMENT WILL RESUME SESSIONS TO RESOLVE CONSTITUTIONAL CRISIS


Kismaayo News » Turkiga, Cuf-isjiidad Danabeysan\nTurkiga, Cuf-isjiidad Danabeysan\nKn: Ra’isulwasaare ku xigeenka dalka Turkiga Bekir Bostag oo hadlay waxa uu sheegey in gacantii ay dowladdiisa u fidisey Soomaaliya ay ahayd mid shacabka Soomaaliyeed ay aad oga galad sheeganayaan, Rabina oga mahadcelinayaan in Turkiga usoo direy markii ay u baahnaayeen.\nRa’isulwasaare ku xigeenka oo sidoo kale ka hadlay saameynta sii kordheysa ee Turkiga Afrika ku leeyahay ayaa sheegey in ay Afrika ku leeyihiin 34 safaaradood oo buuxa, iyagoo markii hore ku lahaa 10 safaaradood oo kaliya, kororkaasina uu dhacay 10 sanno gudahood.\nWaxaa safaaradahaasi ka mid ah mid ay Turkiga Xamar ka furteen, iyada oo aduunka intiisa kale aysan sidaasi yeelin.\nXagga deeqaha waxbarasho Turkiga waxa ay noqotey meel sidii “cuf-isjiidadka” ama “Gravity” oo kale ah taasoo sidoo kale uu ku tilmaamay “bir danabaysan” ama “Magnate”, sida uu hadalka u dhigey mar uu waraysi siiyey wakaaladda Wararka dalkaasi Anotolia.\nTusaale ahaan sanadkii 2011 waxaa Turkiga deeq waxbarasho weeydiistey 9,000 (sagaal kun) oo arday, halka sanadkani dhamaaday ee 2012-ka ay arjiyadooda soo dirsadeen 45,000 (afartan iyo shan kun) oo arday.\nArdayda deeqda waxbarasho la siiyey waxaa ka mid ah kumanaan Soomaali ah oo hadda heerar kala duwan oo tacliin ah barta.\nSoomaaliya waxa uu sheegey in kaliya ay bini’aadanimo u caawinayeen, aysan jirin wax dan ah oo ay la lahaayeen. Waxa uu yiri “Dadka Soomaaliyeed hadda waxa ay joojiyeen in ay sugaan Malakumoodka, taasina waxaa mahadeeda leh dhaqaatiirta Turkiga ee dadka rajadoodii soo celiyey“, Waxa uu intaasi ku daray in dadka ay aad ugu farxeen markii ay arkeen dayuuradaha Turkiga ee gargaarka wada.\nWakaaladda Horumarinta iyo Iskaashiga caalamiga ah ee Turkiga ee marka magaceeda lasoo gaabiyo uu yahay TIKA ayaa sanadkani adeegyadeeda iyo meelaha ay ka hawlgasho ku baahisey illaa 33 dal oo aduunka ka tirsan.